भाषान्तर- ‘रसेन सहितं साहित्यं’: चुने हुए भोजपुरी लोकगीत\n1. विविध गीत\nकैसे खेले जइबू सावन में कजरिया / भोजपुरी\nहेरा गइले बदरी में चनवां / भोजपुरी\nहमरा चान लागे लू / भोजपुरी\nआल्हा / भोजपुरी\nचौथ चन्दा गीत / भोजपुरी\nडोले बसन्ती बयार मगन मन होला हमार / भोजपुरी\nनवमी गीत / भोजपुरी\nपराती / भोजपुरी\nपितर नेवतौनी / भोजपुरी\nविदाई का गीत / भोजपुरी\nफगुआ के गीत / भोजपुरी\nचहका / भोजपुरी\nजोगीरा / भोजपुरी\nप्रश्नोत्तर में जोगीरा / भोजपुरी\nवनिक / भोजपुरी\nश्रमिक बोल / भोजपुरी\nरजमतिया के चिट्टी / भोजपुरी\nरमजनिया का दुखड़ा / भोजपुरी\nधोबी के गीत / भोजपुरी\nमथुरा के लोगवा / भोजपुरी\nमुरली / भोजपुरी\nएके कोखी बेटा जन्मे एके कोखी बेटिया / भोजपुरी\nमति करऽ राम वियोग / भोजपुरी\nमैं ना जीओं बिनु राम / भोजपुरी\nअमवा के लागेला टकोरवा रे संगिया / भोजपुरी\nहाथ में मेहंदी मांग सिन्दूरवा / भोजपुरी\nबलम मति जइयह / भोजपुरी\nमोरे जोबना में / भोजपुरी\nछलकल गगरिया रे / भोजपुरी\nकइलीं हम कवन कसूर / भोजपुरी\nमजूरी कई के . भोजपुरी\nकैसे कटी जिनगी हमार / भोजपुरी\nनक्बेसर कागा ले भागा / भोजपुरी\nरामलाल क फगुवा / भोजपुरी\nपातर-पातर गोरिया के पतरी कमरिया / भोजपुरी\nहमनी के रहब जानी दूनू हो परानी / भोजपुरी\nसासु मोरा मारे राम बाँस के छिऊकिया / भोजपुरी\nछिंगुनिया के छल्ला / भोजपुरी\nरेलिया बैरन पिया को लिये जाये रे / भोजपुरी\nसेन्दुर सम्भाल के उथईहा ए सुन्दर बर / भोजपुरी\nहरे हरे हरे दादा बसवा कटइहा, ऊँचे-ऊँचे मडवा छवइहा हो / भोजपुरी\nमडवा के गीत / भोजपुरी\n2. छठ गीत / भोजपुरी\n3. सोहर / भोजपुरी\n4. आल्हा / भोजपुरी\n5. चौथ चन्दा गीत / भोजपुरी\n6. नवमी गीत / भोजपुरी\n7. पराती / भोजपुरी\n8. पितर नेवतौनी / भोजपुरी\n9. विदाई का गीत / भोजपुरी\n10. फगुआ के गीत / भोजपुरी\n11. देशभक्ति / भोजपुरी\n12. बारहमासा / भोजपुरी\n13. निर्गुण / भोजपुरी\nकैसे खेले जइबू सावन में कजरिया\nबदरिया घेरि आइल ननदी\nतू तौ जात हौ अकेली\nकौनो संग न सहेली\nगुण्डा रोकि लींहें तोहरी डगरिया\nभौजी बोलेलू तू बोली\nसुनिके लागल हमरा गोली\nकाहे पड़ल बाड़ू हमरी नगरिया\nकेतने दामुल फाँसी चढ़िगे\nकेतने गोली खाके मरिगे\nकेतने पीसत होइहैं जेल में चकरिया\nबदरिया घेरि आइल ननदी।\nहेरा गइले बदरी में चनवां\nहेरा गइले बदरी में चनवां रे गुइयां चैत महीनवां ।\nपागल पवनवां सुमनवा बटोरे,\nनरमी चमेलियन के बंहियां मरोड़े\nपांख झारि नाचेला मोरवा रे गुइयां चैत महीनवां ।\nकोइली के बोली मोरा जियरा जरावे,\nघर-आंगन मोहे तनिको ना भावे\nदेवरा पापी निरखे जोबनवां रे गुइयां, चैत महीनवां ।\nहमरा चान लागे लू\nतू देख जनि चान, हमरा चान लागे लू।\nमचा देबू कहियो तूफान लागे लू।\nमत करिह सिंगार, मिली ओरहन हजार\nतोहके देखे खातिर मेला में हो जायी मार\nरूप के तू बड़हन दुकान लागे लू।\nकेहू आपन दौलत करेला निछावुर\nसुध-बुध केहू खो के बनि जाना बाउर\nतूर देबू सबकर गुमान लागू लू।\nहंसि हंसि के जन आज बिजुरी गिराव\nअभिज्ञात जी के जनि पागल बनाव\nअंगड़ाई ले लू कमान लागे लू।\nलागल कचहरी जब आल्हा के बँगला बड़े-बड़े बबुआन\nलागल कचहरी उजैनन के बिसैनन के दरबार\nनौ सौ नागा नागपूर के नगफेनी बाँध तरवार\nबैठल काकन डिल्ली के लोहतमियाँ तीन हजार\nमढ़वर तिरौता करमवार है जिन्ह के बैठल कुम्ह चण्डाल\nझड़ो उझनिया गुजहनिया है बाबू बैठल गदहियावाल\nनाच करावे बँगला में मुरलिधर बेन बजाव\nमुरमुर मुरमुर बाजे सरंगी जिन्ह के रुन रुन बाजे सितार\nतबला चटके रस बेनन के मुखचंद सितारा लाग\nनाचे पतुरिया सिंहल दीप के लौंड़ा नाचे गोआलियरवाल\nतोफा नाचे बँगला के बँगला होय परी के नाच\nसात मन का कुण्डी दस मन का घुटना लाग\nघैला अठारह सबजी बन गैल नौ नौ गोली अफीम\nचौदह बत्ती जहरन के आल्हा बत्ती चबावत बाय\nपुतली फिर गैल आँखन के अँखिया भैल रकत के धार\nचेहरा चमके रजवाड़ा के लड़वैया शेर जवान\nअम्बर बेटा है जासर के अपना कटले बीर कटाय\nजिन्ह के चलले धरती हीले डपटै गाछ झुराय\nओहि समन्तर रुदल पहुँचल बँगला में पहुँचल जाय\nदेखल सूरत रुदल के आल्हा मन में करे गुनान\nदेहिया देखें तोर धूमिल मुहवाँ देखों उदास\nकौन सकेला तोर पड़ गैल बाबू कौन ऐसन गाढ़\nभेद बताब तूँ जियरा के कैसे बूझे प्रान हमार\nहाथ जोड़ के रुदल बोलल भैया सुन धरम के बात\nपड़ि सकेला है देहन पर बड़का भाइ बात मनाव\nपूरब मारलों पुर पाटन में जे दिन सात खण्ड नेपाल\nपच्छिम मारलों बदम जहौर दक्खिन बिरिन पहाड़\nचार मुलुकवा खोजि ऐलों कतहीं नव जोड़ी मिले बार कुआँर\nकनियाँ जामल नैना गढ़ में राजा इन्दरमन के दरबार\nबेटी सयानी सम देवा के बर माँगल बाघ जुझर\nबड़ि लालसा है जियरा में जो भैया के करौं\nबियाह करों बिअहवा सोनवा से\nएतना बोली आल्हा सुन गैल आल्हा मन मन करे गुनान\nजोड़ गदोइ अरजी होय गैल बबुआ रुदल कहना मान हमार\nजन जा रुदल नैनागढ़ में बबुआ किल्ला तूरे मान के नाहिं\nबरिया राजा नैना गढ़ के लोहन में बड़ चण्डाल\nबावन दुलहा के बँधले बा साढ़े सात लाख बरियात\nसमधी बाँधल जब गारत में अगुआ बेड़ी पहिरलन जाय\nभाँट बजनियाँ कुल्हि चहला भैल मँड़वा के बीच मँझार\nएकहा ढेकहो ढेलफुरवा मुटघिंचवा तीन हजार\nमारल जेबव् नैनागढ़ में रुदल कहना मान हमार\nकेऊ बीन नव्बा जग दुनिया में जे सोनवा से करे बियाह\nजन जा रुदल नैना गढ़ में बबुआ कहना मान हमार\nप्रतना बोली रुदल सुन गैल रुदल बर के भैल अँगार\nहाथ जोड़ के रुदल बोलल भेया सुनी बात हमार\nकादर भैया तूँ कदरैलव् तोहरो हरि गैल ग्यान तोहार\nधिरिक तोहरा जिनगी के जग में डूब गैल तरवार\nजेहि दिन जाइब नैना गढ़ में अम्बा जोर चली तरवार\nटूबर देहिया तूँ मत देखव् झिलमिल गात हमार\nजेहि दिन जाइब नैना गढ़ में दिन रात चली तरवार\nएतना बोली आल्हा सुन गैल आल्हा बड़ मोहित होय जाय\nहाथ जोड़ के आल्हा बोलल बाबू सुनव् रुदल बबुआन\nकेत्त मनौलों बघ रुदल के बाबू कहा नव् मनलव् मोर\nलरिका रहल ता बर जोरी माने छेला कहा नव् माने मोर\nजे मन माने बघ रुदल से मन मानल करव् बनाय\nएतना बोली रुदल सुन गैल रुदल बड़ मंड्गन होय जाय\nदे धिरकारीरुदल बोलल भैया सुनीं गरीब नेवाज\nडूब ना मूइलव् तूँ बड़ भाइ तोहरा जीअल के धिरकार\nबाइ जनमतव् तूँ चतरा घर बबुआ नित उठ कुटतव् चाम\nजात हमार रजपूतन के जल में जीबन है दिन चार\nचार दिन के जिनगानी फिर अँधारी रात\nदैब रुसिहें जिब लिहें आगे का करिहें भगवान\nजे किछु लिखज नरायन बिध के लिखल मेंट नाहिं जाय\nचौथ चन्दा गीत\nचौथ (भाद्र शुदी चौथ) के दिन गणेश-पूजा के दिन स्कूली बच्चों द्वारा गाया जाने वाला चौथ चंदा गीत। भाद्रसुदी चौथ को स्कूली बच्चे गुरूजी के साथ समूह में प्रत्येक विद्यार्थी के घर लकड़ा बजाते और इन गीतों को गाते हुए जाते हैं। विद्यार्थी के माता-पिता विदाई में अन्न, वस्त्र और द्रव्य देते हैं, उसे लाकर स्कूल में जमा किया जाता है, वस्त्र गुरूजी को दे दिया जाता है; अन्न-द्रव्य से स्कूल में भोज का आयोजन होता है, जिसमें गुरूजी के साथ सभी बच्चे भाग लेते हैं। यह प्रथा अब गाँव के स्कूलों में दिखाई नहीं पड़ती।\nखेलत खेलत एक कउड़ी पवनी\nउ कउड़ी गंगा दहवऽली\nगंगा मुझको बालू दिया, उ बालू गोड़िनिया लिया।\nगोड़िनिया मुझको भार दिया, उ भार घसवहा लिया।\nघसवहा मुझको घास दिया, उ घास गैया लिया।\nगइया मुझको दूध दिया, उ दूध बिलैया लिया।\nबिलइया मुझको चूहा दिया, उ चूहा चिल्होरिया लिया।\nचिल्होरिया मुझको पाँख दिया, उ पाँख राजा लिया।\nराजा मुझको घोड़ा दिया।\nरामजी चले लछुमनजी चले, महावीरजी चले, लंका दाहन को।\nतैंतीस कोट प्रदुम्न चले, जैसे मेघ चले बरिसावन को।\nका करिहें उत्पात के नन्दन, का करिहें तपसी दोनों भइया।\nमार दिहें उत्पात के नन्दन, काटि दिहें तपसी दोनों भइया।\nसूर्यकुल वंशवा में जन्म लिहले रामचन्द्र,\nकोशिला के कोख अवतार रे बटोहिया।\nएक मती हरताल ताला, जहाँ पढ़ावे पंडित लाला।\nपंडित लाला दिये असीस, जीओ बचवा लाख बरीस।\nलाख बरीस की उमर पाई, दिल्ली से गजमोती मंगाई।\nआव रे दिल्ली, आजम खाँव। आजम खाँव चलाया तीर, बचा कोई रहा न वीर।\nजय बोलो जय रामा रघुवर, सीता मैया करे रसोइया\nजेवें लछुमन रामा, ताहि के जूठन काठन पा गया हनुमाना।\nसोने के गढ़ लंका ऊपर कूद गया हनुमाना।\nबबुआ हो बबुआ, सिताब लाल बबुआ\nबबुआ के माई बड़ा हई दानी,\nलइकन के देख-देख भागे ली चुल्हानी।\nघर में धोती टांगल बा,\nबाकस में रुपेया कूदऽ ता\nघर में धरबू चोर ले जाई\nगुरुजी के देबू, नाम हो जाई।\nबबुआ आँख मुनौना भाई,\nबिना किछु लेहले चललऽ ना जाई।\nछाते थे भाई छाते थे,\nछाते-छाते भूख लगी।\nअनार की कलियाँ तोड़ लिया, बंगाली का छोकड़ा देख लिया।\nधर टाँग पटक दिया, रोते-रोते घर गया।\nघर का मालिक दौड़ा आया, दिल्ली-कोस पुकारते आया।\nआव रे दिल्ली-आजम खाँव, आजम खाँव चलाया तीर,\nबचा कोई रहा न वीर।\nथर-थर काँपे जमुनापुरी,\nजमुनापुरी से आया वीर, मार गया दो छैला तीर।\nछैला मांगे एक छलाई, दिल्ली से गजमोती मंगाई।\nएक दिन सतराजीत के भाई, पहुँचे वन में जाई।\nवहाँ भादो का बहार दिखलाए हुए थे\nकरते -करते शिकार, खुद बन गए शिकार\nहाथी -घोड़ा से भी साज वे सजाए हुए थे।\nसुनकर जामवन्त गुर्राया, उनको क्रोध और चढ़ि आया।\nपहले बातों से बहलाए, वह शर्माए हुए था।\nभारी होने लगी लड़ाई, जामवन्त को बात याद जब आई\nहमको दर्शन देने आज रघुराई आए थे।\nडोले बसन्ती बयार मगन मन होला हमार\nरचनाकार: अभयकृष्ण की प्रस्तुति\nडोले बसन्ती बयार मगन मन होला हमार।\nगेहुँआ मण्टरिया से लहरल सिवनवा, होखे निहाल भइया सगर किसनवा\nधरती के बाढ़ल श्रृंगार मगन मन होला हमार।।\nबिहँसेला फुलवा महकेला क्यारी, ताक झाँक भँवरा लगावे फुलवारी\nमौसम में आइल बहार मगन मन होला हमार।।\nआईल कोयलिया अमवाँ के डरिया, पीयर चुनरिया पहिरे सवरियाँ\nसोहेला पनघट किनार मगन मन होला हमार।।\nहमरा शीतलऽ मइया बड़ दुलरी,\nमइया बड़ दुलरी मइया डोला चढ़ि आवेली हमार नगरी।\nजाउ हम जनतीं अइहें हमार नगरी (जाउ=यदि)\nमइया डगर बहरतीं दहिनवें अंचरी।\nनीमिया के डाढ़ मइया गावेली हिंडोलवा कि झूलि-झूलि ना।\nझूलतऽ झूलतऽ मइया के लगली पिअसिया कि चलि भइली ना\nमलहोरिया दुआर, मइया चलि भइली ना\nसुतल बाड़े कि जागल रे मलिया\nबूँद एक आहि के पनिया पिआव कि बूँद एक\nकइसे में पनिया पिआईं मैया\nकि बालका तोहार मोरे गोद\nलेहु नाहि मालिनी बालका, सुताव सोने के खटोलवा कि बूँद एक\nमोहिके पनिआ पिआव।\nएक हाथ लेहली मालिन झँझरे गड़ुअवा\nदोसरे हाथ सिंहासन\nजइसन मालिन हमरे जुड़वलू ओहिसन पतोहिया जुड़ास,\nधिअवा जुड़ास धीया बाढ़ो ससुरे, पतोह बाढ़ो नइहर\nमइया केकरा के दीले असीस।\nधीया बाढ़ो ससुरा, पतोह बाढ़े नइहर\nमइया के दुआरे हरियर पीपर\nलाल धजा फहराई ए माया\nमोहिनी भवानी जगतारन माया\nअंचरा पसार भीख मांगेली बहुआरो देई\nहमके सेनुरा भीख देई ए माया, मोहिनी भवानी\nपटुका पसार भीख मांगेले कवन राम\nहमके पुतवा भीख देई ए माया, मोहिनी भवानी...\nकहाँ रहनी ए मइया कहाँ रहनी\nमइया पकवल रोटिया सेराई गइले, रउरा चरन में,\nउहें रहनी उहें असी कोस के पयेंतवा\nचलतऽ बटिया बिलम लगले\nकहाँ रहनी ए मइया...\nहाथे लिहली खुरपी गड़ुअवे जुड़ पानी\nचलली मदोदर रानी दावना छिरके पानी\nटूटि गइले खुरपी, ढरकि गइले पानी\nरोयेली मदोदर रानी, कवना छिनारी के बेटा रहलन फुलवारी\nहम ना जननी ए रनिया राउरे फुलवारी\nकेकर घोड़वा माई रे ओएडें-गोएड़ें जाय\nकेकर धोड़वा माई रे सोझे दउड़ल जाए\nससुर भसुर के घोड़वा ओएड़े-गोएड़े जाय\nकवना दुलहवा के घोड़वा माई रे सोझे उदड़ल जाय\nरोयेली कवन सुभई मटुकवे पोंछे लोर\nहँसेले कवन दुलहा, मुँहे खाले पान।\nमोर पिछुअरवा रे घन बंसवरिया\nकोइलर बोले अनबोल,\nसुतल रजवा रे उठि के बइठऽले\nपसिया के पकड़ लेइ आउ रे\nहँकड़हु -डँकड़हु गाँव-चकुदरवा\nराजा जी के परे ला हँकार ए\nकि राजा मारबि कि डांड़बि कि नग्र से उजारबि ए\nनाहिं हम मारवि नाहिं गरिआइबि\nनाहिं हम नग्र से उजारबिए।\nजवना चिरइया के बोलिया सोहावन,\nउहे आनि देहु रे।\nडाढ़ि -डाढ़ि पसिया लगुसी लगावे,\nपाते -पाते कोइलर लुकासु रे,\nजेहिसन पसिया रे लवले उदबास, (उदबास=बेचैनी)\nमुओ तोर जेठका पूतऽ ए।\nतहरा के देब चिरई सोने के पिंजड़वा\nखोरन दुधवा आहार रे।\nजेहिसन पसिआ रे हमें जुड़वले\nजिओ तोर जेठका पुतऽ रे।\nहम तेहि पूछिले सुरसरि गंगा, काहे रउआ छोड़िले अरार हे।\nपिया माछर मारे ला बिन रे मलहवा,\nओहि मोरा छोड़िले अरार रे।\nडालावा मउरिया लेके उतरे कवन समधी,\nसोरहो सिंगार ले के उतरे कवन भसुर,\nओहि मोरा ढबरल पानी।\nए जाहि रे जगवहु कवन देवा, जासु दुहावन।\nए दुधवा के चलेला दहेंडिया त,\nमठवा के नारी बहे।\nए हथवा के लिहली अरतिया त,\nमुँह देखेली सोरही सनेही।\nए जहि रे जगवहु कवन देही, जासु दुहावन।\nए हथवा के लिहली अरतिया, त\nसोरही सनेही आरती निरेखेली ए। जाहिरे...\nआईं ना बरहम बाबा, बइठीं मोरे अंगनवा हे,\nदेबऽ सतरजिया बिछाइ ए।\nगाई के घीव धूम हूम कराइबि,\nआकासे चली जास ए।\nआईं ना बरहम बाबा, बइठीं मोरे अंगनवा हे।\nदेबऽ सतरजिया बिछाई ए।\nगाई के गोबर .. कब जग उगरिन होसु ए।\nआईं ना काली माई, बइठीं मोरे अंगनवाँ हे,\nदेबऽ सतरजिया बिछाइ ए,\nगाई के घीव धूम हम कराइबि,\nकब जग उगरिन होसु हे।\nये सरगऽ में बसेले बर्हम बाबाऽ, उन्हउ के नेवतबि।\nये सरगऽ में बसेले महादेव बाबाऽ, उन्हउ के नेवतबि।\n[इसी तरह ठाकुर बाबा, सुरुज, खिरलिच, काली, दुर्गा, चन्द्रमा, अछैबट सभी देवता एवं उनकी पत्नी देवी का और सभी कीड़ों-मकोड़ों का भी आवाहन किया जाता है।]\nदुआरी छेंकौनी गीत\nछोड़ीं-छोड़ीं सखी सबे रोकल दुआर हे\nमोर दुलहा बाड़े लड़िका नादान हे।\nअहिरा के जात हंउअन बोली पतिशाह हे\nकइसे में छोड़ीं सखी रोकल दुआर हे\nतोर दुलहा बाड़े सखी लड़िका नादान हे।\nदुल्हे का उत्तर\nअहिरा के जात हईं बोली पतिशाह रे\nकाहे के बाबा तोर गइले पूजन रे।\nकाहे के भइया तोर गइले बोलावे रे।\nखेलत रहलीं सुपली मउनिया, आ गइले ससुरे न्यार।\nबड़ा रे जतन से हम सिया जी के पोसलीं, सेहु रघुवर ले-ले जाय।\nआपन भैया रहतन तऽ डोली लागल जइतन, बिनु भैया डोलिया उदास।\nके मोरा साजथिन पौती पोटरिया, के मोरा देथिन धेनु गाय।\nआमा मोरे साजथिन पावती पोटरिया, बाबाजी देतथिन धेनु गाय।\nकेकरा रोअला से गंगा नदी बहि गइलीं, केकरे जिअरा कठोर।\nआमाजी के रोअला से गंगाजी बहि गइलीं, भउजी के जिअरा कठोर।\nगोर परूँ पइयाँ परूँ अगिल कहरवा, तनिक एक डोलिया बिलमाव।\nमिली लेहु मिली लेहु संग के सहेलिया, फिर नाहीं होई मुलाकात।\nसखिया -सलेहरा से मिली नाहीं पवलीं, डोलिया में देलऽ धकिआय।\nसैंया के तलैया हम नित उठ देखलीं, बाबा के तलैया छुटल जाय।\nराजा हिंवंचल गृहि गउरा जी जनमलीं, शिव लेहले अंगुरी धराय।\nबसहा बयल पर डोली फनवले, बाघ छाल दिहलन ओढ़ाय।\nबर रे जतन हम आस लगाओल, पोसल नेहा लगाय\nसेहो धिया आब सासुर जैती, लोचन नीर बहाय\nजखन धिया मोर कानय बैसथिन, सखी मुख पड़ल उदास\nअपन सपथ देहि सखी के बोधल, डोलिया में दिहले चढाय. लोचन नीर बहाय...\nगाम के पछिम एक ठूंठी रे पाकरिया, एक कटहर एक आम\nगोर रंग देखि जुनी भुलिहा हो बाबा, श्यामल रंग भगवान. लोचन नीर बहाय...\nफगुआ के गीत\nलिखि लिखि चिठिया नारद मुनि भेजे, विश्वामित्र पिठायो।\nसाजि बरात चले राजा दशरथ,\nजनकपुरी चलि आयो, राम वर पायो।\nवनविरदा से बांस मंगायो, आनन माड़ो छवायो।\nकंचन कलस धरतऽ बेदिअन परऽ,\nजहाँ मानिक दीप जराए, राम वर पाए।\nभए व्याह देव सब हरषत, सखि सब मंगल गाए,\nराजा दशरथ द्रव्य लुटाए, राम वर पाए।\nधनि -धनि ए सिया रउरी भाग, राम वर पायो।\nशुभ कातिक सिर विचारी, तजो वनवारी।\nजेठ मास तन तप्त अंग भावे नहीं सारी, तजो वनवारी।\nबाढ़े विरह अषाढ़ देत अद्रा झंकारी, तजो वनवारी।\nसावन सेज भयावन लागतऽ,\nपिरतम बिनु बुन्द कटारी, तजो वनवारी।\nभादो गगन गंभीर पीर अति हृदय मंझारी,\nकरि के क्वार करार सौत संग फंसे मुरारी, तजो वनवारी।\nकातिव रास रचे मनमोहन,\nद्विज पाव में पायल भारी, तजो वनवारी।\nअगहन अपित अनेक विकल वृषभानु दुलारी,\nपूस लगे तन जाड़ देत कुबजा को गारी।\nआवत माघ बसंत जनावत, झूमर चौतार झमारी, तजो वनवारी।\nफागुन उड़त गुलाब अर्गला कुमकुम जारी,\nनहिं भावत बिनु कंत चैत विरहा जल जारी,\nदिन छुटकन वैसाख जनावत, ऐसे काम न करहु विहारी, तजो वनवारी।\nसिया डाले राम गले जय माला, सिया डाले राम गले जय माला।\nरामचन्द्र दुलहा बनि आए। दुलहा बनि आए, दुलहा बनि आए।\nआरे लछुमन होऽऽ, बने सोहबाला, सिया डाले...\nकेदली बन भौंरा रस माते, के दली बन भौंरा रस माते।\nकेकरा गृहे जन्मे सिया जानकी, अरे केकरा हो,\nकेकरा गृह में पारवती, केदली बन भौंरा रस माते।\nकेइएँ विवाही सिया जानकी,\nकेइएँ विवाही पारबती, केदली बन भौंरा रस माते।\nराजा जनक गृहे सिया जानकी, अरे राजा होऽऽ,\nराजा हिवंचल के पारबती, केदली बन भौंरा रस माते।\nवर दऽ हो भवानी, इहे मगन हम मांगी ले।\nरामचन्द्र ऐसो कंत, लखन ऐसो देवर ज्ञानी, इहे मंगन...\nराजा दसरथ ऐसो सुसर, सास कोसिल्या रानी, इहे मंगन...\nराजा अयोध्या सरजुग जल निर्मल पानी, इहे मंगन...\nतनि भरि दऽ गगरियाऽ हो श्याम कहे बृजनारि।\nहमसे चढ़ा जात नाहि मोहन, जमुना ऊँच अरारी,\nपाव धरत हमरो जीउ डरऽवत,\nदूजे पाव में पायल भारी, कहे बृजनारि।\nदानापुर दरियाव किनारा, गोलघर निशानी\nलाट साहेब ने किला बनाया, क्या गंगा जल पानी\nजोगी जी वाह वाह, जोगी जी सार रा रा।\nदिल्ली देखो ढाका देखो, शहर देखो कलकत्ता।\nएक पेड़ तो ऐसा देखो, फर के ऊपर पत्ता,\nकौन काठ के बनी खड़ौआ, कौन यार बनाया है,\nकौन गुरु की सेवा कीन्हो, कौन खड़ौआ पाया,\nचनन काठ के बनी खड़ौआ, बढ़यी यार बनाया हो,\nहम गुरु की सेवा कीन्हा, हम खड़ौआ पाया है,\nजागी जी वाह वाह, जोगी जी सारा रा रा।\nकिसके बेटा राजा रावण किसके बेटा बाली\nकिसके बेटा हनुमान जी जे लंका जारी, फिर देख चली जा।\nकिसकी बेटी तारा मंदोदरी किसकी बेटी सीता ?\nकिसके बेटा राम-लछुमन चित्रकूट पर जीता ?\nकिसके मारे अर्जुन मर गए किसके मारे भीम ?\nकिसके मारे बालि मर गये, कहाँ रहा सुग्रीव ?\nविसेश्रवा के राजा रावण बाणासुर का बाली\nपवन के बेटा हनुमान जी, ओहि लंका के जारी\nकृष्ण मारे आर्जुन मर गए कृष्ण के मारे भीम\nराम के मारे बालि मर गए लड़ता था सुग्रीव।\nकौन जिला का रहने वाला, क्या बस्ती का नाम ?\nकौन जात का छोकड़ा बता तो अपना नाम ? फिर देख चली जा।\nधरती माँ का जनम बता दो, कौन देव का टीका\nकौन गुरु का सेवा किया, कहाँ जोगीरा सीखा ? फिर देख चली जा।\nक्या चीज का रेल बना है, क्या चीज का पहिया ?\nक्या चीज का टिकट बना है, क्या चीज का रुपैया ? फिर देख चली जा।\nकौन देस से राजा आया कौन देस से रानी ?\nकौन देस से जोगी आया मारा उलटा बानी ? फिर देख चली जा।\nकाहे खातिर राजा रूसा काहे खातिर रानी ?\nकाहे खातिर जोगी रूसा काहे मारा बानी ? फिर देख चली जा।\nप्रश्नोत्तर में जोगीरा\nमित्रो भेद बताओ महावीर उस लंका के,\nजो दहन किया गढ़ लंका के ना।\nकवन बात पर महावीर ने भेष बनाया बन्दर का?\nकितना लम्बा कितना चौड़ा पानी रहा समुन्दर का?\nपूरब पच्छिम उत्तर दक्खिन था पहाड़ दशकन्धर का?\nकौन तरफ से गये महावीर, भेद जो पाये अन्दर का?\nविभीषण से मुलाकात हुआ कब, दिन रहा कि रात?\nजाकर बजा दिया ओ डंका जो दहन किया गढ़ लंका का।\nकै मिनट के अन्दर पकड़ा महावीर बलवान को?\nकौन दूत ने खबर दिया था, जाकर सभा में रावन को?\nउसी दूत का नाम बता दो, आज सभा में धावन को।\nपरी रहा कि देव रहा, कि था लड़का उ ब्राह्मन का?\nपूँछ में कपड़ा कौन लपेटा, था किस निस्चर का बेटा?\nफूंका घर वो पहले किसका, महावीर ने जाकर के?\nनर -नारी सब जले थे कितने बताओ तू गा करके?\nरहा कौन समय ओ बेरा, उसने पूंछ कै दफे फेरा?\nगुजरा कै दिन शंका का, जो दहन किया गढ़ लंका का।\nगोरे काले मरे थे कितने, बिगे गये उठा करके?\nहिसाब करके जरा बता दो आज हमें समझा करके।\nकिस जंगल की थी वो लकड़ी गदा बना बलधारी का?\nउस बढ़ई का नाम बताओ काम किया मिनकारी का?\nवजन बता दो उस गदा का महावीर बलधारी का।\nकहे शिवनन्दन खोलो भेद, दिल से हटाकर संका का।\nजो दहन किया था लंका का।\nमैं हूँ साहुकारा नाथ, कीजिए हमारा सौदा,\nछोटी बड़ी इलायची, छुहड़ा घर भरा है।\nलवंग ओ सुपारी, कत्था केवरा सुवास भरो,\nबांका है मुनक्का, जो डब्बे में रक्खा है।\nकिसमिस बादाम, ओ चिरंजी तमाम रक्खी,\nगड़ी का है गोला साँचे का सा ढ़ला है।\nसोंठ जीरा जायफल डिब्बे में कपूर देखो,\nकाली मीर्च पीपली चालान नयी आयी है।\nहरदी हरीत के ठंढई भी ढेर रक्खी,\nधनिया मसाला सब आला दरसाई है।\nकहे अभिलाख लाल लीजिए मखाना पिस्ता,\nदीजिए न दाम, दास चरणों पर पड़ा है।\nबोली-बोलऽ, चोली खोलऽ,\nचोली के भीतर, लाल कबूतर,\nखाए के मांगे, सबुज दाना,\nधर-धर लेइयें पर, पांजर मोटा,\nखइबऽ सोटा, धर धरेसी,\nध के पेसी, पेसन वाला,\nहै मतवाला, ढिलवा भैया,\nकरे ढिलाई, ओकर मउगी, करे सगाई।\nहाथ भरो जी - हैसा,\nजोर करो जी - हैसा,\nजोर जुगुती - हैसा,\nहो छुट्टी - हैसा,\nछुट्टी होना - हैसा,\nमौज उड़ाना - हैसा,\nमौजेदारी - हैसा,\nसाव मदारी - हैसा,\nरजमतिया के चिट्टी\nछोटकी गोतिनिया के तनवा के बतिया,\nपतिया रोई-रोई ना, लिखावे रजमतिया।\nसोस्ती श्री चिट्टी रउरा भेजनी तेमे लिखल,\nसोरे पचे अस्सी रोपेया, भेजनी तवन मिलल\nओतना से नाही कटी, भारी बा बिपतिया। पतिया...\nछोटकी के झूला फाटल, जेठकी के नाहीं,\nबिटिया सेयान भइल, ओकरो लूगा चाही,\nअबगे धरत बाटे कोंहड़ा में बतिया, पतिया ...\nरोज -रोज मंगरा मदरसा जाला,\nएक दिन तुरले रहे मौलवी के ताला,\nओकरा भेंटाइल बा करीमना संघतिया। पतिया...\nपांडे जी के जोड़ा बैला गइलेसऽ बिकाइ,\nमेलवा में गइले त पिलवा भुलाइल,\nचार डंडा मरले मंगरू, भाग गइल बेकतिया। पतिया...\nजाड़ा के महीना बा, रजाई लेम सिआइ,\nजाड़ावा से मर गइल दुरपतिया के माई,\nबड़ा जोर बीमार बा भिखारी काका के नतिया। पतिया...\nकबरी बकरिया रात-भर मेंमिआइल,\nछोटका पठरुआ लिखीं कतना में बिकाई,\nदुखवा के परले खिंचत बानी जँतिया। पतिया...\nरमजनिया का दुखड़ा\nरोई-रोई कहतिया बुढ़िया रमजनिया,\nका कहीं ए बाबा आपन दुख के कहनियाँ।\nजेठवा बेटउआ के कइनी सगाई,\nअइसन बिआ मिलल दुलहिनिया भेटाइल,\nखटिया पर पानी ध के माँगे ले भोजनिया। का कहीं...\nकबो उहो घरवा में झाड़ू ना लगावे,\nदिनभर भतरा के मुँहवे निहारे,\nभतरे के किरिया खाले मोर दुलहिनिया। का कहीं...\nधोबी के गीत\nकवना पोखरवा में झिलमिल पनिया कि कवना पोखरवा सेवार,\nकवना पोखरवा में चेल्हवा मछरिया कि केहो बिगे महाजाल।\nराम पोखरवा में झिलमिल पनिया कि लछुमन पोखरवा सेवार,\nसीता पोखरवा में चेल्हवा मछरिया कि रावन फेंके महाजाल।\nलाल घोड़वा पर लाल चढ़ि अइले कि उजर घोड़वा भगवान,\nसोने पलकिया में सीता चढ़ि अइली कि चँवर डोलावे हनुमान।\nमथुरा के लोगवा\nआवत है नन्दलाल के हाथी, तूरत डार मीरोरत छाती,\nए नन्दलाल धका जनि दीहऽ धुक्की जनि दीहऽ।\nमथुराजी के लोगवा बड़ा रगरी, फेरत है सिर के गगरी,\nभींजत है लहँगा चुनरी, बान्हत है टेढ़का पगरी।\nहमार मुरली भइल बा चोरी, मुरलिया दिलाइ दऽ ए भाई।\nसूतल रहलीं कदम के छैयां धर बंसी सिरहानी,\nएतने में आ गइल निदिया बैरी, हो गइल मुरली के हानी,\nमुरलिया दिलाइ दऽ ए भाई।\nओहि मुरली में प्राण बसल बा छछन जिअरवा मोरी,\nजैसे हम हईं तोहरो दुलरुआ ओइसहीं मुरलिया मोरी,\nमुरलिया दिखलाइ दऽ ए भाई।\nएके कोखी बेटा जन्मे एके कोखी बेटिया\nदू रंग नीतिया\nकाहे कईल हो बाबू जी\nबेटा के जनम में त सोहर गवईल अरे सोहर गवईल\nहमार बेरिया, काहे मातम मनईल हमार बेरिया\nबेटा के खेलाबेला त मोटर मंगईल अरे मोटर मंगईल\nहमार बेरिया, काहे सुपली मऊनीया हमार बेरिया\nबेटा के पढ़ाबेला स्कूलिया पठईल अरे स्कूलिया पठईल\nहमार बेरिया, काहे चूल्हा फूँकवईल हमार बेरिया\nबेटा के बिआह में त पगड़ी पहिरल अरे पगड़ी पहिरल\nहमार बेरिया, काहे पगड़ी उतारल हमार बेरिया\nकाहे कईल हो बाबू जी दू रंग नीतिया\n↑ कोख से पैदा\n↑ दुरंगी नीति\n↑ क्यों किया\n↑ सोहर गीत गवाए\n↑ हमारी बारी में\n↑ खेलने के लिए\n↑ सूप और डलिया\n↑ पढ़ाने के लिए\n↑ स्कूल भेजा\n↑ पगड़ी पहनी\n↑ पगड़ी उतारी\nमति करऽ राम वियोग\nमति करऽ राम वियोग सिया हो, मति करऽ राम वियोग।\nसुतल रहनी कंचन भवन में, सपना देखली अनमोल।\nसिया हो मति करऽ राम वियोग।\nअमृत फल के बाग उजरले राम लखन के दूत।\nपूरी अयोध्या से दोउ बालक अइले, एक सांवर एक गोर।\nबाग उजरले लंक जरवले, दिहले समुंदर बोर।\nमैं ना जीओं बिनु राम\nमैं ना जीओं बिनु राम हो जननी, मैं ना जिओं बिनु राम।\nराम जइहें संग हमहु जाएब,\nअवध अइहें कवन काम जननी हो, मैं ना जीओं बिनु राम।\nराम लखन दुनो वन के गवनकिन,\nनृपति गयो सुरधाम, मैं न जीओं बिनु राम।\nभूख लगी तहाँ भोजन बनैहों, प्यास लगी तहँ पानी\nनींद लगी तहँ सेज लगैहों, चरण दबैहों सुबह-साम,\nमैं न जीओ बिनु राम।\nअमवा के लागेला टकोरवा रे संगिया\nगूलर फरे ले हड़फोर\nगोरिया के उठेलाहा छाती के जोबनवाँ\nपिया के खेलवना रे होइ\n'आमों के टिकोरे लग गए, ओ संगी ! गूलर भी हड्डियों को फोड़कर फलों से लद गए हैं गोरी के उरोज भी उभर आए हैं अरे ये तो प्रियतम के लिए खिलौने बनेंगे !'\nहाथ में मेहंदी मांग सिन्दूरवा\nहाथ में मेंहदी मांग सिंदुरवाबर्बाद कजरवा हो गइले\nबिजुरी चमके देवा गर्जे घनघोर बदरवा हो गइलेपापी पपीहा बोलियाँ बोले पापी पपीहा बोलियाँ बोले\nदिल धड़के सुवेरवा हो गइले\nअरे पहिले पहिले जब अइलीं गवनवासासू से झगड़ा हो गइले\nबलम मति जइयह\nबलम मति जइयह... अ... बिदेसवा न...\nसजन हम कइसे जियब...\nपिया हम जी-जी मरब...\nन हमके सतइयह...\nबलम मति जइयह...\nसजन जनि जइयह...\nबिदेसवा न... अ...\nमोरे जोबना में\nमोरे जोबना में दुइ-दुइ अनार...\nहे सइयाँ... अ... दूनों तोहार...\nभगवान किरिया... सियाराम किरिया...\nछलकल गगरिया रे\nछलकल गगरिया रे मोर निरमोहिया\nपापी पपिहरा पिउ-पिउ पुकारे\nपियवा गइल कउनी ओर निरमोहिया\nछलकल गगरिया मोर... कि... छलकल गगरिया मोर\nकइलीं हम कवन कसूर\nकइलीं हम कवन कसूर... नयनवाँ से... नयनवाँ सेनयनवाँ से दूर कइल... आ बलमूँ...\nनयनवाँ से दूर... नयनवाँ से दूर... नयनवाँ से दूर कइल...\nगुन-ढंग रहल नीक औ सुरतियो रहल ठीकत काहें हम्में दूर कइल... आ... बलमूँ...\nनेकनामी में त... अ...नाहीं... बदनामी में जरूर\nगाँव भर में हम्में मशहूर कइल... आ बलमूँ...\nकइलीं हम कवन कसूर...\nमजूरी कइ के\nहम मजूरी कइ के...\nजी हजूरी कइ के...\nअपने सइयाँ के... अपने बलमाँ के पढ़ाइब\nकाम सब करिबे\nकुल-कानि लइ के\nभला का करिबे\nतन अंगूरी कइ के\nमन सिन्दूरी कइ के\nसिच्छा पूरी हम कराइब\nअपने राजा के... अपने बाबू के...\nअपने राजा के पढ़ाइब\nजी हजूरी कइ के... हम मजूरी कइ के...\nकैसे कटी जिनगी हमार\nकइसे कटी जिनगी हमार\nदई हो का हम कइलीं तुहार कि दु:ख हमें दे\nकि सुख मोर ले लिहल... अ... अ..\nचारों तरफ भईंल अन्हार\nहे सिरजनहार लगा द पार कि बड़ा दु:ख दे दिहल... अ...\nनक्बेसर कागा ले भागा\nअरे मोरा सैंयां अभागा ना जागा,\nउड उड कागा मोरी बिंदिया पे बैठा...बिंदिया पे बैठा.अरे मोरे माथे का सब रस ले भागा,नक्बेसर कागा ले भागा\nउड उड कागा मोरे नथुनी पे बैठा अरे नथुनी पे बैठा.मोरे होंठ्वा का सब रस ले भागा,\nअरे मोरा सैंयां अभागा ना जागा,नक्बेसर कागा ले भागा\nउड उड कागा मोरे चोलिया पे बैठ, अरे चोलिया पे बैठा....अरे जुबना का सब रस ले भागा, अरे जोबना का सब रस ले भागा\nउड उड कागा मोरे करधन पे बैठा अरे साये पे बैठा,\nअरे मेरी बुरीयो का सब रस ले भागा मोरा\nअरे नक्बेसर कागा ले भागा\nरामलाल क फगुवा\nरचनाकार: कैलाश गौतम\nपहिले पहिले फगुवा खेलै रामलाल ससुरारी चललैं\nरुपया प‍इसा कपड़ा लत्ता कै के खूब तैयारी चललैं\nलेहलैं नया सरौता, बटुआ, कत्था, खड़ी सोपारी लेहलैं\nमेहर खातिर साबुन, पौडर, साया, ब्लाउज, सारी लेहलैं\nअपने खातिर लुंगी, जूता, बीड़ी अउर सलाई लेहलैं\nकई दुकानी चीख-चीख के आधा किलो मिठाई लेहलैं\nहाथ गाल पर फेरै लगलन सोचै अ‍उर विचारै लगलन\nआस पास सैलून कहाँ हौ चारो ओर निहारै लगलन\nबनल ठनल एक औरत ल‍उकल खोंखैं अ‍उर खंखारै लगलन\nइसकूटर पर ममा देख‍इलन बढ़के ममा पुकारै लगलन\nनाहीं सुनलैं ममा भीड़ में नाहीं त बतियवले होतन\nपुछले होतन हाल घरे क आपन हाल बतवले होतन\nनाँहीं-नाँहीं लाख कहित हम तब्बौ चाह पियवले होतन\nअपने इसकूटर पर हम्मैं बस अड्डा पहुँचवले होतन\nसुनले हई शहर में मम्मा मामी नई लियायल ह‍उअन\nबड़की मामी गांव रहैले ओकरे पर गुस्सायल ह‍उअन\nरामलाल अब सरसमान कुल झोरा में सरियावै लगलन\nसाबुन पौडर लुंगी जूता खोंसै अ‍उर दबावै लगलन\nबस से चली कि रेकसै अच्छा जोड़ै अ‍उर दहावै लगलन\nसोझैं खाली रेकसा ल‍उकल ’हे रेकसा’ गोहरावै लगलन\nबस से जाये क मतलब हौ पैदल ढेर चलै के होई\nरेकसा से सीधे दुआर पर कत्तौं ना उतरै के होई\nका हो रेकसा पूरे चलबा सोचा मत बस बोला जनला\nरेकसोवाला हँस के कहलस लेला उड़नखटोला जनला\nएतना जल्दी तोहके पूरे अब क‍इसे पहुँचाई हम\nहमहूँ हई अदमिये मालिक गरुड़ देवता नहीं हम\nज‍इसे त‍इसे घंटा भर में रेकसा पार शहर के निकलल\nचारों ओरी जाम बेचारा चढ़ के कहीं उतर के निकलल\nमुँह पर डूबत बेर देख के रामलाल घबराये लगलन\nरेकसावाले पर रह रह के पिन्नाये भन्नाये लगलन\nएसे तेज चली ना हमसे जल्दी हो त खुदै चलावा\nआजिज आ के रामलाल तब कहलन अच्छा ब‍इठा आवा\nबारी-बारी दूनों जाने बइठै अ‍उर चलावै लगलन\nएतना गड़बड़ रस्ता सरवा रामलाल गरियावै लगलन\nपाहुन अ‍इलैं पाहुन अ‍इलैं घर द‍उरल अगवानी खातिर\nकेहू तोसक तकिया खातिर केहू मीठा पानी खातिर\nरामलाल क मेहर अपने भ‍उजी से बतियावत ह‍उवै\nपैदल त ई चलै न जानै अस सुकुआर बतावत ह‍उवै\nरेकसावाला मुसकियात हौ रामलाल त हाँफत ह‍उवैं\nगौर से उनके सब देखत हौ ऊहो सब के भाँपत ह‍उवैं\nहँस के बोलल चाहत हउवन लेकिन हँसी न आवत ह‍उवै\nअ‍इसैं मिलै सवारी मालिक रेकसावान मनावत ह‍उवै\nघर में चाह पियै के खातिर रामलाल बलवावल गइलन\nनिखरहरै खटिया पर बिच्चे अंगना में बईठावल ग‍इलन\nभरमूंहे सब रंग लगवलस जमके भूत बनावल ग‍इलन\nसाली करै चिकारी सटके सरहज गावै गारी बबुआ\nबबुई त ससुरारी ग‍इलिन तू अ‍इला ससुरारी बबुआ\nरामलाल निखरहरै खटिया फोंय फोंय फुफ्कारै लगलन\nहमरे नियर चलावा रेकसा सपनै में ललकारै लगलन॥\nपातर-पातर गोरिया के पतरी कमरिया\nरचनाकार: महेन्द्र मिसिर\nमोर सँवरिया रे पतरी डगरिया धैले जाय\nपातर लप-लप गोर पतरी अंगुरिया\nमोर सँवरिया रे लचकत पनिया के जाय\nसड़िया के आरी-आरी गोटवा के जारी\nमोर सँवरिया रे मटकत रहिया के जाय\nगावेले महेंदर मिसिर दूहो रे पुरुबिया\nमोरे सँवरिया रे, देखते में जिया ना अघाय।\nहमनी के रहब जानी दूनू हो परानी\nअंगना में कींच-काँच दुअरा पर पानी\nखाला ऊँचा गोर पड़ी चढ़ल बा जवानी\nदेश-विदेश जाल‍ऽ टूटही पलानी\nकेकरा पर छोड़के जालऽ टूटही पलानी\nकहत महेंदर मिसिर सुनऽ दिलजानी\nकेकरा से आग मांगब, केकरा से पानी!\nसासु मोरा मारे राम बाँस के छिऊकिया\nमोर ननदिया रे सुसुकत पनिया के जाय\nछोटे-मोटे पातर पियवा हँसि के ना बोले\nमोर ननदिया रे से हू पियवा कहीं चलि जाय\nगंगा रे जमुनवा के चिकनी डगरिया\nमोर ननदिया रे पैयाँ धरत बिछलाय\nकहत महेंदर श्याम इहो रे पुरुबिया\nमोर ननदिया रे पिया बिनु रहलो ना जाय\nछिंगुनिया के छल्ला\nरचनाकार: प्रतिभा सक्सेना\nछिंगुनिया के छल्ला पे तोहि का नचइबे ,\nनथुनियाँ, न झुलनी, न मुँदरी जुड़ी ,\nआयो लै के कनैठी अंगुरिया को छल्ला !\nइहै छोट छल्ला पे ढपली बजइबे !\nकितै दिन नचइबे ,गबइबे ,खिजइबे\nकसर सब निकार लेई ,फिन मोर लल्ला\nकबहुँ गोरिया तोर पल्ला न छोड़ब ,\nचिपक रहिबे बनिके तोरा पुछल्ला !\nकरइ ले अपुन मनमानी कुछू दिन\nउहै छोट लल्ला तुही का नचइबे !\nभये साँझ आवै दुहू हाथ खाली\nजिलेबी के दोना न चाटन के पत्ता ,\nमेला में सैकल से जावत इकल्ला ,\nसनीमा के नामै दिखावे सिंगट्टा !\nहमहूँ चली जाब देउर के संगै\nउहै ऊँच चक्कर पे झूला झुलइबे !\nकाहे मुँहै तू लगावत सबन का\nलगावत हैं चक्कर ऊ लरिका निठल्ला !\nउहाँ गाँव माँ घूँघटा काढ रहितिउ ,\nइहाँ तू दिखावत सबै मूड़ खुल्ला !\nन केहू का हम ई घरै माँ घुसै देब ,\nचपड़-चूँ करे तौन मइके पठइबे !\nलरिकन को किरकट दुआरे मचत ,\nमोर मुँगरी का रोजै बनावत है बल्ला ,\nइहाँ देउरन की न कौनो कमी\nमोय भौजी बुलावत ई सारा मोहल्ला !\nछप्पन छूरी इन छुकरियन में छुट्टा\nतुहै छोड़, कहि देत, मइके न जइबे !\nमचावत है काहे से बेबात हल्ला ,\nअगिल बेर तोहका चुनरिया बनइबे ,\nपड़ी जौन लौंडे-लपाड़न के चक्कर\nदुहू गोड़ तोड़ब घरै माँ बिठइबे !\nछिंगुनियाके छल्ला पे ...!\nरेलिया बैरन पिया को लिये जाये रे\nरेलिया बैरन पिया को लिए जाए रे, रेलिया बैरन पिया को लिए जाए रे ।\nसेन्दुर सम्भाल के उथईहा ए सुन्दर बर\nसेन्दुर सम्भाल के उथ ईहा ए सुन्दर बर\nसेन्दुर सम्भाल के उथईहा ए सुन्दर बर ।\nमाता पिता कन्यादान तोह्के कैले हो\nआंखी के पुतरी बनैहा ए सुन्दर बर ।\nमात पिता अपनी प्यारी बिटिउआ के\nहरे हरे हरे दादा बसवा कटइहा, ऊँचे-ऊँचे मडवा छवइहा हो\nऊँचे-ऊँचे मडउवा तले बैठिह हो दादा, सजन लोग छेकले दुवार हो\nहरे हरे हरे नाना बसवा कटइहा, ऊँचे-ऊ~मचे मडवा छवइहा हो\nऊँचे-ऊँचे मडउवा तले बैठिह हो नाना, सजन लोग छेकले दुवार हो\nहरे हरे हरे बाबा बसवा कटइहा, ऊँचे-ऊँचे मडवा छवइहा हो\nऊँचे-ऊँचे मडउवा तले बैठिह हो बाबा, सजन लोग छेकले दुवार हो\nहरे हरे हरे चाचा बसवा कटइहा, ऊँचे-ऊँचे मडवा छवइहा हो\nऊँचे-ऊँचे मडउवा तले बैठिह हो चाचा, सजन लोग छेकले दुवार हो\nहरे हरे हरे मामा बसवा कटइहा, ऊँचे-ऊँचे मडवा छवइहा हो\nऊँचे-ऊँचे मडउवा तले बैठिह हो मामा, सजन लोग छेकले दुवार हो\nहरे हरे हरे भैया बसवा कटइहा, ऊँचे-ऊँचे मडवा छवइहा हो\nऊँचे-ऊँचे मडउवा तले बैठिह हो भैया, सजन लोग छेकले दुवार हो\nफ़ुदक फ़ुदक उड़ि जाउं रे\nचार बरस पहले गुड़िआ छोड़ा\nराजा दशरथ के चार बेटवा, चारु सं बाड़े कुंवार हो\nचार भईया में सुन्दर बर सांवर उनके के तिलक चढ़ाव हो\nहमारे समाज में हर रश्म के लिये गीत हैं और ये गीत ऐसे ही नहीं हैं. ये अपने समाज और अपनी परंपरा से जुड़े हुएं हैं. इनका स्रोत पौराणिक संदर्भ और प्राण लोक जीवन है.\nयह विवाह-गीत है । लड़की अपने पिता से पूछती है कि बाबा! आप किस नगर में जुआ खेल कर आ रहे हैं जहाँ आप मुझे हार आए हैं? पिता कहता है कि मैं अयोध्या (जिस जगह लड़की की शादी हो रही है उस गाँव या शहर का नाम यहाँ जोड़ दिया जाता है) में जुआ खेलने गया था और हे बेटी! वहीं पर तुम्हेम हार आया । पुत्री कहती है कि बाबा! आपके पास तो बड़ी सम्पत्ति थी। महल कोटे अटारियाँ थीं । इन्हें आपने दाँव पर क्यों नहीं लगाया ? इन्हें हारना चाहिए था आपको। आप मुझे ही क्यों हार आए? पिता का जवाब यह है कि ये सारी सम्पदा मेरी लक्ष्मी है, मैं उन्हें क्यों हारता ! तब बेटी कहती है कि घर में से अगर किसी को हारना ही था तो भैया-भाभी भी तो थे? आख़िर आपने उन्हें दाँव पर क्यों नहीं लगाया? जनक का उत्तर यह होता है कि पुत्र-पुत्रवधू तो मेरे अपने हैं । हे बेटी तू पराया धन है इसलिए तुम्हे मैं हार आया । आगे तुम्हारी क़िस्मत । मैं अपना धन कैसे हारता ? ये हारने या जुए में लगाने की वस्तु नहीं हैं । बेटी कहती है कि हे पिता, क्या मैं तुम्हारी गाय-भैंसों से भी गई-गुज़री हूँ कि तुम उन्हें हारकर आने की जगह मुझे हार आए और वह रोती हुई विजेता के खूँटे पर बँधने के लिए विदा कर दी जाती है।\nछठ गीत : केलवा जे फरये ला घवद से ओहपर\nकेलवा जे फरये ला घवद से ओहपर सुगा मंडराय\nउ जे खबरी जनइबो अदित्य से सुगा दिहले झुठीयाय\nउ जे मरबउ रे सुगवा धनुष से सुगा गिरे मुरुछाय\nनारियलवा जे फरये ला घवद से ओहपर सुगा मंडराय\nअमरुदवा जे फरये ला घवद से ओहपर सुगा मंडराय\nइसी तरह ठाकुर बाबा, सुरुज, खिरलिच, काली, दुर्गा, चन्द्रमा, अछैबट सभी देवता एवं उनकी पत्नी देवी का और सभी कीड़ों-मकोड़ों का भी आवाहन किया जाता है।\nप्रथम मास असाढि सखि हो, गरज गरज के सुनाय।\nसामी के अईसन कठिन जियरा, मास असाढ नहि आय॥\nसावन रिमझिम बुनवा बरिसे, पियवा भिजेला परदेस।\nपिया पिया कहि रटेले कामिनि, जंगल बोलेला मोर॥\nभादो रइनी भयावन सखि हो, चारु ओर बरसेला धार।\nचकवी त चारु ओर मोर बोले दादुर सबद सुनाई॥\nकुवार ए सखि कुँवर बिदेश गईले, तीनि निसान।\nसीर सेनुर, नयन काजर, जोबन जी के काल॥\nकातिक ए सखी कतकि लगतु है, सब सखि गंगा नहाय।\nसब सखी पहिने पाट पीतम्बर, हम धनि लुगरी पुरान॥\nअगहन ए सखी गवना करवले, तब सामी गईले परदेस।\nजब से गईले सखि चिठियो ना भेजले,तनिको खबरियो ना लेस॥\nपुस ए सखि फसे फुसारे गईले, हम धनि बानि अकेली।\nसुन मन्दिलबा रतियो ना बीते, कब दोनि होईहे बिहान॥\nमाघ ए सखि जाडा लगतु है, हरि बिनु जाडो न जाई।\nहरि मोरा रहिते त गोद मे सोबइते, असर ना करिते जाड॥\nफागुन ए सखि फगुआ मचतु है, सब सखि खेलत फाग।\nखेलत होली लोग करेला बोली , दगधत सकल शरीर॥\nचैत मास उदास सखि हो एहि मासे हरि मोरे जाई।\nहम अभागिनि कालिनि साँपिनि, अवेला समय बिताय॥\nबइसाख ए सखि उखम लागे, तन मे से ढुरेला नीर॥\nका कहोँ आहि जोगनिया के, हरिजी के राखे ले लोभाई॥\nजेठ मास सखि लुक लागे सर सर चलेला समीर।\nअबहुँ ना सामी घरवा गवटेला, ओकरा अंखियो ना नीर॥\nरइनी - रात , कतिकि - कार्तिक के नहान , फुसारे - पानी बरसेला , फुहार पानी के , सोबइत - सुतावल , दगधत - जरत , लहकत , ढुरेला - गिरेला ( धीरे धीरे ) , गवटेला - लवटेला\nदेशभक्ति : बटोहिया\nरचनाकार : रघुवीर नारायण\nजाहु-जाहु भैया रे बटोही हिंद देखी आउ\nजहवां कुहुंकी कोइली बोले रे बटोहिया\nद्रुम बट पीपल कदंब नींब आम वॄ‌छ\nसरजू झमकी लहरावे रे बटोहिया\nउपर अनेक नदी उमडी घुमडी नाचे\nआगरा प्रयाग काशी दिल्ली कलकतवा से\nजहां ऋषि चारो बेद गावे रे बटोहिया\nब्यास बालमीक ऋषि गौतम कपिलदेव\nबुद्धदेव पॄथु बिक्रमा्रजुन सिवाजी के\nजन 'रघुबीर. सिर नावे रे बटोहिया.\n'बटोहिया' एक ऐसी रचना जो बिहार के प्रथम भोजपुरी राष्ट्रगीत का दर्जा पा चुकी कविता है.१९७० तक बिहार स्टेट टेक्स्ट बुक समिति द्वारा कक्षा १० और ११ की प्रकाशित हिंदी काव्य संग्रह के आवरण पृष्ठ पर 'बटोहिया' का मुद्रण अनवरत किया जाता था.गीत की कीर्ति सरहद पार मारीशस, त्रिनिदाद, फिजी, गुयाना तक थी. दुर्भाग्यवश बढ़ती उम्र के साथ बटोहिया की वह लोकप्रियता छिन गई.\nनिर्गुण : कवने खोतवा में लुक‍इलू आहि रे बालम चिरई\nकवने खोतवा में लुक‍इलू आहि रे बालम चिरई।\nआहि रे बालम चिरई, आहि रे बालम चिरई।\nबन-बन ढुँढली दर-दर ढुँढली ढुँढली नदी के तीरे\nसांझ के ढुँढली रात के ढुँढली ढुँढली होत फजीरे\nजन में ढुँढली मन में ढुँढली ढुँढली बीच बजारे\nहिया-हिया में प‍इसि के ढुँढली ढुँढली विरह के मारे\nकवने अँतरे में सम‍इलू आहि रे बालम चिरई\nगीत के हम हर कड़ी से पुछलीं पुछलीं राग मिलन से\nछंद-छंद लय ताल से पुछलीं पुछलीं सुर के मन से\nकिरन-किरन से जाके पुछलीं पुछलीं नल गगन से\nधरती और पाताल से पुछलीं पुछलीं मस्त पवन से\nकवने सुगना पर लोभ‍इलू आहि रे बालम चिरई\nमंदिर से मस्जिद तक देखलीं, गिरिजा से गुरुद्वारा\nगीता और कुरान में देखलीं, देखलीं तीरथ सारा\nपंडित से मुल्ल तक देखलीं, देखली घरे कसाई\nसगरी उमिरिया छछलत जियरा, कैसे तोहके पाईं\nकवने बतिया पर कोहँइलू, आहि रे बालम चिरई\nअंगना में कुइयाँ खोनाइले, पीयर माटी नू ए,\nए ललना जाहिरे जगवहु कवन देवा, नाती जनम लिहले हो।\nनाती जनमले त भल भइले, अब वंस बाढ़हू ए।\nए ललना देह घालऽ सोने के हँसुअवा,\nबाबू के नार काटहु ए।\nए ललना देइ घालऽ सोने के खपड़वा,\nबाबू के नहवाईवि ए।\nए ललना जाहि रे जगवहु कवन देवा,\nनाती जनम लिहले ए ।\nनाती जनमले त भल भइले, अब वंस बाढ़हु ए ।\nए ललना देई घालऽ रेशमऽ के कपड़वा,\nजे बाबू के पेनहाइवि ए ।\nबबुआ बइठले नहाए त सासु निरेखेली ए,\nललना कवना चेली के लोभवलु त,\nगरभ रहि जाले नू ए।\nपुत मोरे बसेले अयोध्या, पतोहिया गजओबर ए,\nए सासु भंवरा सरीखे प्रभु अइले,\nमोरे पिछुअरवा पटेहरवा भइया, तूहू मोरे हितवा नू ए,\nबिनी द ना रेशमऽ के जलिया त,\nछैला के भोराइवि हे।\nबिनि देहले रेशमऽ के जलिया, रेशम-डोरिया लगाई देहले ए\nलेहि जाहु रेशम के जलिया, छैला के भोरावऽहु ए ।\nसुतल बाड़ू कि जागलऽ सासु,\nचिन्ही लऽ आपनऽ पुतवा अछरंगवा मत लगावऽहु ए। (अछरंग=दोष)\nजेठ बइसखवा के पुरइन लहर-लहर करे,\nताहि कोखी धिअवा जनमली त पुरुख बेपछ परले ए। (बेपछ=विपक्ष)\nमइले ओढ़न, मइले डासन, कोदो चउरा पंथ भइले,\nरेंडवा के जरेला पसंगिया, निनरियो नाहि आवेले ए।\nलाले ओढ़न, लाल डासन, बसमती चउरा पंथ भइले,\nचनन के जरेला पसंगिया, निनरिया बलु आवेले ए।\nसासु के देबऽ रेडिय तेल, ननद के तिसिए तेल,\nगोतिन के देबऽ फुलेल तेल, हम गोतिन पाइंच ए।\nसासु जे आवेली गावत, ननद बजावत हे,\nगोतिन आवेली बिसमाधम मुदइया मोरे जनमऽलन,\nसासु के डासबऽ खटिअवा, ननद के मचिअवा नू ए।\nगोतिन के लाली पलंगिया हम गोतिन पाइंचए\nसोने के खरउआ राजा रामचन्द्र खुटुर-खुटुर चले नु ए।\nचली गइले आमा के बोलावे-\nचलहु ए आमा चलहु मोरा अंगना चलहु ए,\nमोर धनि बेदने-बेआकुल झँझिरिया धइले लोटेली हे।\nनाहीं जाइब ए बबुआ नाहीं जाइब, तहरा अँगनवाँ नाहीं जाइब हे,\nतहरा धनि बोलेली बिरहिया, सहल नाहीं जाला नु ए।\nचलहु ए मामी चलहु, मोरे अंगना चलहु हे\nमोर धनि बेदने-बेआकुल झंझरिया धरी लोटेली हे।\nनाहीं जाइब ए बबुआ नाहीं जाइब, तोर धनि बोलेली\nबिरही कड़कवा, मोरे हिया लागेला हे।\nमहतारी, भाभी के बाद बहिन के पास गए और फिर अन्त में -\nलोटहु ए धनि लोटहु झंझरिया धरी लोटहु ए।\nआमा के बोलेलू बिरहिया सहल नाहीं जाला नु ए।\nबहिन , भाभी... के बोलेलू बिरहिया सहल नाहीं जाला नु ए।\nनउजी अइहें सासु, नउजी अइहें ननदो, नउजी अइहें गोतिन, नउजी अइहें हो (नउजी=चाहे न)\nप्रभुजी ओढ़ि लेब ललका रजइया सउरिया हमी लिपबऽ नु ए। (ललका रजइया=कफन)\nघरी रात बितले पहर रात, अउरी छने रात हे\nललना अधेराती होरिला जनमले, महलिया उठे सोहर ए\nमोरा पिछुअरवा बजनिया भैया, भैया धीरे-धीरे बजवा बजइह,\nननदवा जनि जानस हे।\nललना सुनि लहली लउरी ननदिया, बेसरिया हम बधइया लेब हे, (लउरी=छोटी)\nसभवा बइठल बाबा बानी, सरब गुन आगर बानी हे, (बेसरिया=नकबेसर, नाक का एक आभूषण)\nभउजो के भइले नन्दलाल, बेसरिया हम बधइया लेब हे।\nउहवाँ से बाबा उठि आवे ले, अंगना में ठारा भइले हे\nबबुआ देइ घालऽ नाक के बेसरिया दुलारी धिअवा पाहुन हे। (फुफुतिया=फांड)\nनाक में से कढ़ली बेसरिया फुफुतिया में चोरावेली हे\nइहे बेसरिया हमके बाबा दहले, बधइया तोहके नाहीं देब हे।\nजुग जुग जियसु ललनवा\nआज के दिनवा सुहावन, रतिया लुभावन हो,\nनकिया त हवे जैसे बाबुजी के,अंखिया ह माई के हो\nसासु सुहागिन बड भागिन, अन धन लुटावेली हो\nललना दुअरा पे बाजेला बधइया, अन्गनवा उठे सोहर हो॥\nनाची नाची गावेली बहिनिया, ललन के खेलावेली हो\nललना हंसी हंसी टिहुकी चलावेली, रस बरसावेली हो॥\nमोरे पिछवरवा चन्दन गाछ आवरो से चन्दन हो\nरामा सुघर बडइया मारे छेवर लालन जी के पालन हो॥\nरामा के गढउ खडउवा लालन जी के पालन हो,\nरामा जसुमती ठाडी झुलावै लालन जी के पालन हो॥\nझुलहु त लाल झुलाहु अवरो से झुलहु हो\nरामा जमुना से जल भरि लाईं त झुलवा झुलाइब हो॥\nजमुना पहुच न पावों घडिलवौ ना भरिलिउं हो\nरामा पिछ्वा उलति जो मैं चितवुं पहल मुरली बाजल हो॥\nरान परोसिन मैया मोरी अवरो बहिन मोरी हो\nबहिनि छवहि दिना के भइने लाल त मुरली बजावल हो॥\nचुप रहो जसुमति चुप रहो दुस्मन ज नी सुने हो\nबहिनी ई हैं के कन्स के मारिहै औ गोकुला बसैहे हो॥\nमिली जुली गावे के बधैया, बधैया गाव सोहर हो\nमिली जुली गावे के बधइया, बधइया गाव सोहर हो\nआज क्रिशन के होइहे जनमवा, जगत गाई सोहर हो॥\nनन्द बाबा देवे धेनू गैया लुटावे धन यशोदा मैया हो\nयहवा घर घर बाजता बधैया, महलिया उठे सोहर हो॥\nछापक पेड़ छिउलिया, त पतवन धन बन हो\nमचिया ही बईठल कौशिल्या रानी, सिहाँसन राजा दशरथ हो\nराजा बिनु रे बदरी कहीं कजरी कहाँ जाई बरसेले हो\nबोलिया त बोलेली रानी बोलही नाहीं पावेली हो\nरानी बीनू हो ग़रभ के तिरियवा होरीला नाही जनमत सुनत सुख सोहर हो\nएतना बचन रानी सुनली सुनहि नाही पावेली हो\nरानी हाथे गोड़े तानेली चदरिया सुतेली कोपवाघर हो (कोपभवन)\nसोने के खडौउआ राजा दशरथ केकयी महल चले\nरानी तोरे बहिना बड़े रे वियोगावा त चली के मनावहु हो\nएक हाथ लेली केकयी दतुअनि दुसरे हाथ पानी हो\nकेकयी झटकि के चढ़ेली अटरिया त बहिना मनावन हो\nउठहु इ बहिना उठहु कहल मोर मानहु\nबहिना उठिके करहु दतुअनिया होरिल तोरे होईहे सुनीह सुख सोहर हो\nकवनाहिं मासे गंगा बढ़ियईहें सवार दहे लगिहन हो\nबहिनी कवनही मासे राम जनमिहें त बचन पूरन होईहें\nसावन मासे गंगा बढ़ियईहें सेवर दहे लगिहें\nबहिनी कातिक मासे राम जनमिहें त बचन पूरन होईहें\nबहिनी कातिक मासे राम जनमेलें त बचन पूरण भईलें\nसब सखि तेल लगावेली मंगल गावेली\nरानी केकयी के जीयरा भे रोग सुनीके नाहि आवेली\nसोने के खड़उआँ राजा दशरथ केकयी महल चलें\nरानी कवन अवगुन मोसे भईलें सुनीके नाहि आवेलू हो\nना हम तेल लगाईब ना ही मंगल गाईबी राजा हो\nब्रम्हा के बान्हल पिरितिया उलटी राउरे दिहली।\nअपने ओसरवां कोशिल्या रानी राम के उलारेली\nअपने ओसरवां कोशिल्या रानी राम के उलारेली राम के दुलारेली हो\nआरे उलटी उलटी राम के देखेली देखत नीक लागेला\nभीखिया मांगत दुई ब्राह्मण रानी से अरज करें\nरानी कवन कवन तप कईलू त राम गोदी बिहसेले\nमाघ ही मॉस नहईलीं अगिनी नाही तपली हो\nए ब्राह्मन जेठ नाही बेनिया दोलावली त राम गोद बिहसेलें हो\nकातिक मॉस नहईलीं तुलसी दियना बरीलें हो\nए ब्राह्मन कातिक में आवलाँ के दान कईलीं त राम गोदी बिहसेलें हो\nभूखल रहलीं एकादशी त द्वादशी के पारण करीं\nए ब्राह्मण भूखले में विप्र के जेववलीन त राम गोद बिहसेलें हो\n[श्रेणी : भोजपुरी लोकगीत। रचनाकार : अज्ञात]


यू ट्यूबो पर हैदर काजमी आ विशाल तिवारी के जलवा बा – Anjoria\nयू ट्यूबो पर हैदर काजमी आ विशाल तिवारी के जलवा बा\nSeptember 17, 2013 Editor फिल्म, मनोरंजन 0\nभोजपुरी सिनेमा जगत के रियल रंगबाज हैदर काजमी जवने करेले ऊ अलग अंदाज के होला आ एही चलते हर निर्माता हैदर काजमी के हर ख़बर पर पैनी नज़र राखेलें आ बाद में ओकरा के फॉलो करेलें. हैदर काजमी पहिला भोजपुरी निर्माता हउवें जे अपना फिलिम ‘लड़ाई’ के मेकिंग यू ट्यूब पर जारी कइले. एहके देशे ना विदेशो में पसंद कइल जा रहल बा.\nइहो जान लीं कि भोजपुरी सिनेमा जगत में मेकिंग शूट बहुते कम हो पावेला. एह मेकिंग के ज़रिये हैदर काजमी बतावल चहले बाड़ें कि ‘लड़ाई’ आखिर बनल कइसे.\nएह फिलिम के निर्देशक हउवें आनंद डी. गहतराज आ एहमें हैदर काजमी के साथही यंग स्टार विशाल तिवारीओ मुख्य भूमिका में बाड़ें. हैदर के नायिका बाड़ी हॉट आ हॉट नूरी शेख जबकि विशाल तिवारी के नायिका सेक्सी बाला अंजना सिंह बाड़ी.\nगणपति के भक्त हई रिंकू घोष\nमवेशी डाक्टर के साँसत


लखनऊ के सीएमओ हत्याकाण्ड मामिला में डाक्टर लोग हड़ताल ना कइल – टटका खबर\nलखनऊ के सीएमओ हत्याकाण्ड मामिला में डाक्टर लोग हड़ताल ना कइल\nबारह तारीख से यूपी के सरकारी डाक्टर अनिश्चितकालीन हड़ताल पर जाये के धमकी दिहले रहुवन बाकिर स्वास्थ्य मंत्री से बतियवला का बाद ओह लोग के हड़ताल शुरु ना हो सकल. अब ऊ लोग सरकार के कुछ अउरी समय देबे के तइयार हो गइल बा. कहल जा रहल बा कि एह हत्याकाण्ड का बाद प्रदेश के स्वास्थ्य विभाग में हो रहल बड़हन घपलेबाजी के जाँच शुरु हो गइल बा जवना में ढेरे डाक्टर फँस सकेले. डाक्टर लोग के शिकायत बा कि हत्या के जाँच गलत दिशा में मोड़ दिहल गइल बा आ हत्या से बेसी जोर घपला के जाँच पर लगा दिहल गइल बा. हालांकि हत्या घपले का चलते भइल आ एगर घपलेबाजी के ठीक से जाँच हो जाव त ओहसे डाक्टरन के कवनो शिकायत ना होखे के चाहीं.


‘मुखिया जी के बेटा से प्यार हो गइल’ के भव्य मुहूर्त – Anjoria\nआम्रपाली फिल्म प्रोडक्शन के बैनर तले बने जात भोजपुरी फिल्म ‘मुखिया जी के बेटा से प्यार हो गइल’ के भव्य मुहूर्त पिछला दिने मुजफ्फरपुर (बिहार) के विजय लक्ष्मी पैलेस में करावल गइल. सुरंजन आर्ट इन्टरनेशल के प्रस्तुति एह फिल्म के निर्माता आर.एन. राय आ निर्देशक कुमार विकल हउवें. लेखक-निर्देशक आ प्रख़्यात पत्रकार रहल कुमार विकल ‘रखीहऽ लाज अंचरवा के’ जइसन सफल बहुचर्चित फिल्म, कुछेक सीरियल आ अनेके भोजुपरी-हरियाणवी एलबम दे चुकल बाड़ें. एह फिल्म के पटकथा आ संवादो कुमार विकल के लिखल बा जबकि कहानी लिखल ह रामजनम ‘अकेला’ के.\nकलाकारन में प्रदीप उजाला, श्रीकनकनी, कलिका, डा. रणवीर, सतीश साहनी, कामिनी, अमन मधुवनिया, पप्पू, अभिमन्यु, अर्चना सिंह, पूजा राय, रवि रंगम, के.के. गोस्वामी, नारायन कबीर, रामजनम ‘अकेला’, सचिन कुमार वगैरह के नाम बा.\nमुहुर्त का मौका पर मुख्य अतिथि रहलें राज्यसभा सांसद अनिल साहनी, आ मौजूद रहलें शौर्य चक्र विजेता सुखदेव प्रसाद साहनी, काहे बँसुरिया बजवलऽ के निर्माता प्रदेश कुमार सर्राफ, संगीतकार अशोक घायल, कलाकार के.के. गोस्वामी वगैरह.\nफिल्म का बारे में बतावत कुमार विकल के कहना रहल कि आजु का समाज में कुछ मुखिया भठियारा हो गइल बाड़ें. एह फिल्म का जरिए ओह लोग के सुधारे के कोशिश कइल जात बा. लेखक-निर्देशक कुमार विकल के फिल्म ‘तोहरे से बिआह करब’ आ ‘काहे बांसुरिया बइवलऽ’ बनके तइयार बा आ ‘शिव गुरु महिमा’ बिहार में रिलीज होखे वाली बा. शिव गुरु महिमा ओही पावन भूमि तुर्की (कुढ़नी, मुजफ्फरपुर) में बनावल गइल बा जहवाँ शिवचर्चा के प्रवर्तक भाई हरेन्द्रानंद जी के दिव्य ज्ञान मिलल रहुवे.


एक फेज पर जलई छई बिजली | Khabar Lahariya (खबर लहरिया)\nखबर लहरिया » एक फेज पर जलई छई बिजली\nद्वारा लिखित खबर लहरिया April 7, 2014 10 बार देखा गया\nएक फेज बिजली\nजिला सीतामढ़ी, प्रखण्ड रीगा, पंचायत सिरौली द्वितिय, गांव समोधि टोला। उहां एक फेज बिजली रहे से कम वोल्टेज रहई छई। जेईसे गांव के लोग के कम रोशनी मिले से बच्चा के पढ़ाई, पंखा, टी.वी. चलावे में दिक्कत होई छई। इहां ट्रांसफार्मर के कमी हई।\nउहां के लोग वकील राय, रविन्द्र पटेल, धर्वेन्द्र कुमार कहलथिन कि इहां पंद्रह सौ आबादी हई जेईमें बीस लोग कंज्यूमर छथिन। रामनगरा में पांच केवी के ट्रांसफार्मर में से एक फेज बिजली इहां मिलल हई। एक फेज बिजली के कारण वोल्टेज कम रहई छई। बच्चा के पढ़ाई, पंखा, टी.वी. इ सब चलावे में दिक्कत होई छई अउर पुरे गांव में तार पोल न हई। पचास लोग कंज्यूमर बने चाहई छथिन। मगर एक फेज बिजली के कारण अउर ट्रांसफार्मर न रहे के कारण कंज्यूमर न बनई छथिन। बिजली विभाग से कोई लोग देखे न अवई छथिन। बिजली विभाग के कार्यपालक अभीयंता धिरज कुमार कहलथिन कि जहां पर बिजली के समस्या हई, उहां के लोग एक आवेदन लिखके बिजली विभाग के देथिन तब उहां पर ट्रांसफार्मर अउर तार, पोल लगायल जतई।


सोशल मीडिया - विकिपीडिया\nमोबाइल पर फेसबुक पन्ना\nसोशल मीडिया आजकाल्ह के इलेक्ट्रानिक जुग में वेब आ इंटरनेट आधारित माध्यम बा जेकरा इस्तेमाल करे वाला लोग आपन बात-बिचार आपस में साझा क सकत बा। कई ठो सोशल नेटवर्किंग साइट आ सर्विस अउरी माइक्रोब्लागिंग वेबसाइट सभ ई सुबिधा देत बाड़ी कि प्रयोगकर्ता आपन खुद के कंटेंट (छोट ब्लॉग, टिप्पणी, फोटो, एनीमेशन, बीडियो इत्यादि सामग्री) के इंटरनेट आधारित समुदाय (वर्चुअल कम्युनिटी) में साझा क सकत बा। एही तरे दुसरे लोगन के कंटेंट पर टिप्पणी भा राय जाहिर क सकत बा, दुबारा साझा क सकत बा या फिर खराब कंटेंट के रिपोर्ट क सकत बा।\nआजकाल्ह के कुछ प्रमुख सोशल नेटवर्किंग सर्विस सभ में फेसबुक, वाट्सएप, ट्विटर, यूट्यूब, मैसेंजर, वाइबर, टंबलर, लिंक्डइन, वीचैट इत्यादि बाने।\nसोशल मीडिया, सामन्य मीडिया से कई रूप में अलग भी बा। तेजी भा तात्कालिकता, कंटेंट के गुणवत्ता (क्वालिटी), पहुँच, बहुलता (कई स्रोत, कई उपभोक्ता) इत्यादि कई बिंदु गिनावल जा सके लें जिनहन के आधार पर सामान्य मीडिया (जइसे अखबार, टीवी, रेडियो) से ई मीडिया अलग बा।\nसोशल मीडिया के अच्छा आ खराब दुनों तरह के परभाव भी लोगन द्वारा अखियान कइल जा रहल बा। साइबरबकैती, ट्रोलिंग आ ऑनलाइन हरासमेंट इत्यादि के मामिला सोझा आइल बाने आ डिप्रेसन आ कुछ अन्य मनोबैज्ञानिक समस्या में बढ़ती के कारण के रूप में भी सोशल मीडिया के भूमिका होखे के दावा कइल जा रहल बा। लाभ के चीज में, लोगन के आपन राय जाहिर करे, दूसरा लोग के राय जाने, बिबिध स्रोत से उपलब्ध जानकारी के तुलना करे इत्यादि के अवसर में भारी बढ़ती भइल बा।\n↑ "Social Media | Definition of Social Media by Merriam-Webster". Merriam-webster.com. पहुँचतिथी 2017-06-25.\n↑ "Social Media Overview - Communications". Communications.tufts.edu. पहुँचतिथी 2017-06-25.\n↑ Čeština (2015-10-31). "Positive and Negative Effects of Social Media on Society". LinkedIn. पहुँचतिथी 2017-06-25.\n↑ About the Author. "Mental Health and the Effects of Social Media" (English में). Psychology Today. पहुँचतिथी 2017-06-25.\n"https://bh.wikipedia.org/w/index.php?title=सोशल_मीडिया&oldid=699883" से लिहल गइल\nएह पन्ना पर आखिरी बेर संपादन7अक्टूबर 2021 के 21:01 बजे भइल रहल।


चिन्ता में झटकल जात एह देश के राजनीतिक जमात (बतकुच्चन – ११८) – Anjoria\nJul 17, 2013 बतकुच्चन\nबरखा के मौसम बा. झटास झटहा जस लागे लागत बा. बरखा के पानी के बौझार जब हवा के झोंका से उड़ के एने ओने आवेला त ओकरा के झटास कहल जाला. . झटास संगे आइल पानी के बूंद कबो कबो चोट जइसन लागेला बुझाला कि केहु झटहा चला के मारत बा. झटहा छोट छड़ी के कहल जाला आ ओकरा के फेंक फेंक के गाछ पर फरल फल तूड़ल जाला. आ एही से बन गइल झटहेरल. कवनो गाछ के पूरा झार लिहल जाव त कहल जाला कि पूरा झटहेर दिहल गइल बा. ठीक ओही तरह जइसे देश में सेकूलरिज्म का झटहा से वोट के गाछ झटहेरल जात रहेला. नक्सली आ आतंकी केहू के घेर के मार देसु त केहु बोले वाला ना होला बाकिर अगर कवनो नक्सली भा आतंकी के पुलिस मार देव त चारो ओर से कुकुरबझाँव होखे लागेला. पता ना कतना मानवाधिकारी आ सेकूलर वक्ता बरखा में निकलल ढेबुसा बेंगन का तरह चिल्लाए लागेलें. लागेला कि एह देश में अधिकार बा त बस आतंकी आ नक्सलियने के. आ एही चिन्ता में एह देश के बड़हन राजनीतिक जमात झटकल जात बा आ अइसन चिंता जता जता के वोट झटकले जात बा. अब झटकल के चरचा आ गइल त बता दिहल जरूरी बा कि झटकल के तीन गो माने होला. एगो माने होला जब केहू के बुड़बक बना के भा जबरिया ओकर कवनो चीझु ले लिहल जाव. दुसरका माने होला तेज चलल. तनी झटकाहे चलऽ देरी होत बा. अब अतना त झटकल आवत बानी अउर कतना झटकीं? आ तिसरका माने होला जब आदमी कवनो चिंता भा बेमारी से दुबरा जाव, कमजोर लउके लागे. कहल जाला कि फलनवा बेमारी से झटकल बा ना त अतना दुबर कमजोर ना लागत रहे. अब उत्तराखंड में अतना बड़ तबाही आइल. हजारन लोग मर गइल. पता ना कई सैकड़ा लाश एही तरह सड़ गइली सँ आ ओकनी के अंतिम संस्कार ले ना हो पावल. तनी सोचीं कि अगर अइसने कवनो दोसर दुर्घटना दोसर धार्मिक जमात का संगे भइल रहीत त कतना चिल्ल पों मचल रहीत. मुआविजा के बरखा होखे लागीत. बाकिर एह घटना में मुआविजा त दूर के बात कतना दिन ले हजारन लोग भूखे पियासल तड़पत रह गइल बाकिर कवनो सहायता ना चहुँपावल जा सकल. का एह देश के बहुसंख्यक जमात के चिंता केहु के नइखे? का ओकर काम खाली झटहा झेले के बा, झटहेराए के बा ? का ओकरा खातिर केहु झटकल ना लउकी ?


भोजपुरी किताब – Anjoria\nTag: भोजपुरी किताब\nभोजपुरी किताब छपवा चुकल लेखक प्रकाशकन से एगो निहोरा\nअगस्त 2, 2013 Editor\nबहुत खुशी के बात बा कि रउरा आपन भोजपुरी किताब छपववले बानी. अपना ओह किताब के विज्ञापन रउरा अँजोरिया परिवार के नयका बेबसाइट प दीं. विज्ञापन शुल्क सिर्फ एकबार देबे…\nचौपाल पुस्तक चर्चा सरोकार\nकइसन रही अगर अँजोरिया भोजपुरी किताब प्रकाशन का मैदान में उतरे?\nजुलाई 30, 2013 Editor\nकिताब के लिखो जब केहू छापही वाला नइखे. किताब के छापो जब केहू खरीदही वाला नइखे. किताब कइसे खरीदे केहू जब किताब लिखइबे ना करी, छपबे ना करी. किताब कइसे…


टटका खबर, 23 फरवरी 2018, शुक – टटका खबर\nटटका खबर, 23 फरवरी 2018, शुक\n23 फरवरी (वार्ता)\nफूलपुर संसदीय क्षेत्र से दू जने आपन नाम वापिस ले लिहलन\nफूलपुर आ गोरखपुर संसदीय सीट पर 11 मार्च के होखा वाली उपचुनाव ला नाम वापसी के आखिरी दिने फूलपुर से दू गो उम्मीदवार – अपना दल के प्रेमचन्द्र आ निर्दलीय सुशीला सिंह – आपन परचा वापिस ले लीहल लोग. गोरखपुर से केहू नाम वापिस नइखे लिहले. अब फूलपुर से 22 गो आ गोरखपुर से 10 गो उम्मीदवार चुनावी मैदान में रह गइल बाड़ें.\nकुशीनगर में बंद बोरा में मिलल नवहिन के लाश\nकुशीनगर के जटहा बाजार इलाका के कंठीछपरा गांव के पोखरा से एगो बंद बोरा में छुरेछपरा गांव के 18 बरीस के एगो लड़की अँजली के लाश मिलल. अंजली के पिता पुर्नवासी सैनी कहतारें कि ऊ 27 दिसम्बर के रात में घर से गायब हो गइल रहल आ एकर रिपोर्ट थाना में दर्ज करवले रहलें.\nदेवरिया के बनकटा इलाका से 29 पेटी शराब बरामद\nदेवरिया के बनकटा इलाका से तस्करी क के बिहार ले जाइल जात 29 पेटी शराब एगो स्कार्पियों गाड़ी में से बरामद भइल बा. ओह गाड़ी में सवार लोग पुलिस के देखि के भाग पराइल. एह लोग के नाम पता चलि गइल बा. भागे वाला लोग, देवरिया के सुखनन्दन यादव आ बिहार के मनीष कुमार, का खिलाफ मुकदमा दर्ज कइल गइल बा. लिया।\nगोरखपुर में दू जगहा से 53 लाख रूपिया बरामद\nगोरखपुर लोकसभा उपचुनाव में आचार संहिता के कड़ाई से पालन करावे खातिर प्रशासन के सक्रियता का चलते आजु दू जगहा से कुल्ह 53 लाख रूपिया के नगदी बरामद कइल गइल. कोतवाली इलाका के विजय चौराहा पर बैंकन के रुपिया ढोवे वाली कंपनी सीएमएस का वैन से बिना कागजात 46 लाख रूपिया मिलल. आ सहजनवा इलाका के एगो व्यापारी विनीत अग्रवाल के कार से सात लाख रूपिया. ई रुपिया विनीत अग्रवाल फैक्ट्री से घरे ले के आवत रहलें. बरामद धन आयकर विभाग के सउँप दिआइल बा आ विभाग एकर जाँच करत बा.\nराजद नेता आ लालू के सार सुभाष यादव के पांच ठिकानन पर छापा पड़ल\nशुक 23 फरवरी का दिने आयकर विभाग राजद नेता आ बालू कारोबारी सुभाष यादव के पांच गो ठिकाना पर एके साथ छापेमारी कर दिहलसि. एह छापा मारी में का मिलल भा काहे भइल एकरा बारे में अबहीं आयकर विभाग कुछ नइखे बतवले. दानापुर के मां मरिछिया देवी कॉम्पलेक्स में सुभाष यादव के आठ गो फ्लैट बा. एहीमें से एगो में सुभाष के आवासो पर छापा पड़ल.\nसपा से विधायक रहल मुक्तिनाथ यादव के निधन\nदेवरिया के रूद्रपुर से विधायक रहल आ समाजवादी गोल के पुरान नेता मुक्तिनाथ यादव के आजु शुक का दिने भोर में लखनऊ के पीजीआई में हो गइल जहाँ उनुका के मधुमेह के बीमारी के इलाज ला भरती करावल गइल रहे. 72 बरीस के मुक्तिनाथ यादव रुद्रपुर इलाका के नगवा कन्हौली गाँव के निवासी रहलन. ऊ रुद्रपुर से बरीस 1989 में जनता दल आ 1993 में सपा का टिकट पर विधायक चुनाइल रहलें. एमए, बीएड, एलएलबी पास मुक्तिनाथ यादव गोरखपुर के चरगांवा इण्टर कालेज में प्रवक्ता आ शिवधरिया इण्टर कालेज में प्रधानाचार्यो रह चुकल रहलन.\nघरे घरे घूम के टीबी मरीजन के खोजल जाई\nमऊ में काल्हु 24 फरवरी से दस दिन के एगो अभियान चला के टीबी के मरीजन के खोजल जाई आ ओह लोग के दवाई दीहल जाई. जिला के कुल्ह 44812 घरन में मरीजन के खोजबीन करे ला 89 टीम बनावल गइल बा आ 20 गो सुपरवाइजरो तय कइल गइल बा.\nरोहतास में बस पलटल, दस यात्री घाहिल\nसासाराम 23 फरवरी (वार्ता). पटना से सवारी ले के भभुआ जात एगो बस विक्रमगंज-नटवार मार्ग पर बेकाबू हो के पलट गइल. एह हादसा में नाहियो त दस जने घवाहिल हो गइलें. गाँव वालन के सहयोग से एह लोग के स्थानीय प्राथमिक स्वास्थ्य केन्द्र में भरती करावल गइल बा.\nTags: उपचुनाव, कुशी नगर, गोरखपुर, देवरिया, फूलपुर, मऊ, मुक्तिनाथ यादव, रोहतास, लोकसभा, शराब, सुभाष यादव\nकलम का सहारे करिखाह कमाई करे का आरोप में राजीव शर्मा के गिरफ्तारी\nउपचुनाव हारे के सिलसिला जारी रखलसि भाजपा


कृष्ण आ अर्जुन; अठारहवीं-उनईसवीं सदी के पेंटिंग\nमहाभारत संस्कृत भाषा के दू गो प्राचीन महाकाब्य सभ में से एक बा, दुसरका रामायण हवे।\nमहाभारत के कथा, कुरुक्षेत्र में पांडव आ कौरव लोग के बीच भइल जुद्ध के कथा हवे। एकरे अलावा एह में धार्मिक उपदेश, दार्शनिक आ आध्यात्मिक चीज आ भक्ति संबंधी बिचार भी लिखल बा। श्रीमद्भगवद्गीता, नल-दमयंती के कथा आ ऋष्यशृंग के कथा नियर कई चीज जे एही महाकाब्य के हिस्सा हईं, अपना में खुद स्वतंत्र रचना के लेखा भी परतिष्ठा पवले बाड़ी सऽ। महाभारत में पुरुषार्थ चतुष्टय के बरनन भी बा आ एह महाकाब्य में रामायण के संछिप्त रूप भी समाइल बा।\nपरंपरा अनुसार, महाभारत के रचयिता व्यास मुनि के मानल जाला। हालाँकि, एकरे मूल रूप आ आकार के बारे में बहुत खोजबीन करे के कोसिस बिद्वान आ रिसर्च करे वाला लोग द्वारा कइल गइल बा। एकर सभसे पुरान, अबहिन ले बचल संस्करण सभ 400 ईपू से पुरान ना मानल जालें, हालाँकि मूल रचना के आठवीं-नउवीं सदी ईसापूर्व के मानल जाला। अइसन मानल जाला कि ई ग्रंथ अपना वर्तमान बिसाल रूप में गुप्त काल (चउथी सदी इसवी) में पहुँचल महाभारत शब्द के अरथ बतावल जाला - "भारत कुल के लोग के कथा"; इहो बतावल जाला कि एकर पुरान संस्करण 24,000 श्लोक वाला रहे जेकरा के खाली "भारत" कहल जाय।\nमहाभारत दुनिया के सभसे बड़हन महाकाब्य हवे आ एकरा के "अब तक ले लिखल गइल सभसे लमहर कबिता (काब्य)" के रूप में बतावल गइल बा। एकरा सभसे लमहर वर्शन में 1,00,000 लाख श्लोक, मने की 2,00,000 लाइन (श्लोक दू लाइन के छंद हवे) बाटे, आ बिचा-बिचा में लमहर गद्य भी मिलेला। कुल लगभग 18 करोड़ शब्द संख्या वाला ई महाकाब्य, इलियड आ ओडिसी दुन्नों के मिला दिहल जाय तबो एकरे लगभग दस गुना होखी; संस्कृते के दुसरका प्रतिष्ठित महाकाब्य रामायण के तुलना में ई लगभग चारि गुना बड़ बा। डब्लू जे जॉनसन एह महाकाब्य के दुनिया के सगरी सभ्यता सभ के ग्रंथ सभ से तुलना करे में महत्त्व के मामिला में बाइबिल, शेक्सपियर के रचना-संसार, होमर के रचना, यूनानी ड्रामा, भा कुरआन के बराबर मनले बाने।\n↑ दत्त, अमरेश (1 जनवरी 2006). The Encyclopaedia of Indian Literature (Volume Two) (Devraj to Jyoti). ISBN 978-81-260-1194-0.\n↑ James G. Lochtefeld (2002). The Illustrated Encyclopedia of Hinduism: A-M. The Rosen Publishing Group. प. 399. ISBN 978-0-8239-3179-8.\n↑ T. R. S. Sharma; June Gaur; Sahitya Akademi (New Delhi, Inde). (2000). Ancient Indian Literature: An Anthology. Sahitya Akademi. प. 137. ISBN 978-81-260-0794-3.\n↑ W. J. Johnson (1998). The Sauptikaparvan of the Mahabharata: The Massacre at Night. Oxford University Press. प. ix. ISBN 978-0-19-282361-8.\nई हिंदू कथा लेख एगो आधार बाटे। जानकारी जोड़ के एकरा के बढ़ावे में विकिपीडिया के मदद करीं।\n"https://bh.wikipedia.org/w/index.php?title=महाभारत&oldid=691106" से लिहल गइल\nहिंदू कथा आधार\nएह पन्ना पर आखिरी बेर संपादन 8 मई 2021 के 13:26 बजे भइल रहल।


भारत से4हजार किलोमीटर दूर आएगी 'प्रलय', जल में समा जाएगा पूरा शहर! | RewaRiyasat.Com\nHome > National > भारत से4हजार किलोमीटर दूर आएगी ‘प्रलय’, जल में समा जाएगा पूरा शहर!\n2nd September 2018 Neelam Dwivedi520


ठनका – टटका खबर\nठनका गिरला से कई लोग के मौत\nबलिया जिला के सिंकदरपुर आ बैरिया इलाका में शनिचर का दिने ठनका गिरला से दू जने के मौत हो गइल. देवरियो मेश चकियावां तिराहा, रुद्रपुर के पकड़ी, बैरिया घाट चौराहा आ एकौना के सचौली पटवनियां, बरहज के टड़िया, आ पथरदेवा के लाला टोला में ठनका गिरला कई लोग के मरे आ झँउसे के खबर बा.\nकाल्हु बिहार आ उत्तरप्रदेश के अनेके इलाका में आँधी पानी आ ठनका गिरला का चलते नाहियो त तीन दर्जन से अधिका लोग मर गइल आ पाँच दर्जन लोग के झँउसला के खबर बा. अकेले बिहार से चौबीस लोग के मरे के आ तीस लोग के झँउसे के खबर बा. कैमूर जिला के अघौरा थाना के


मोदी सरकार के खिलाफ मुहिम चलावे ला संप्रग सौदेबाजी कइलसि, कहलसि भाजपा – टटका खबर\nमोदी सरकार के खिलाफ मुहिम चलावे ला संप्रग सौदेबाजी कइलसि, कहलसि भाजपा\nNov 8, 2013 भाजपा, संप्रग सरकार\nनई दिल्ली 07 नवम्बर (वार्ता) भाजपा.आरोप लगवले बिया कि संप्रग. सरकार पहिले रहल पुलिस महानिदेशक आर बी श्रीकुमार से ने गुजरात सरकार के खिलाफ मुहिम चलावे खातिर सौदेबाजी कइले रहुवे. आर बी श्रीकुमार 1994 के झूठ इसरो जासूसी प्रकरण के सूत्रधार रहल.\nभाजपा के राष्ट्रीय प्रवक्ता मीनाक्षी लेखी कहली कि श्रीकुमार 1994 के इसरो जासूसी प्रकरण मे मशहूर वैज्ञानिक नम्बी नारायणन के जानबूझ के फंसवलसि जवना से उनका कैरियर आ देश के अंतरिक्ष कार्यक्रम के बड़हन नुकसान पहुंचल. एह जासूसी प्रकरण के झूठ साबित भइला का बाद 1999 मे श्रीकुमार का खिलाफ अनुशासनात्मक कार्रवाई शुरू भइल आ उनका प नव गो आरोप लगावल गइल. बाकिर संप्रग सत्ता मे आइल त 2004 मे सात गो आरोप बिना कवनो जांच करवले हटा दिहलसि आ एके महीना में एह मामिला के बंद क दिहल गइल.\nएकरा बाद श्रीकुमार से सौदेबाजी करत उनका के वापस गुजरात कैडर मे भेज दीहल गइल. श्रीकुमार से संप्रग सरकार उम्मीद कइलसि कि उ गुजरात सरकार का खिलाफ झूठ मामिला उठइहे, श्रीकुमार के राजनीतिक विरोधियन के निपटावे का काम दिहल गइल जवन उ आजुओ करत बाड़न.\nकहली कि श्रीकुमार तीस्ता सीतलवाड से मिलके गुजरात सरकार के खिलाफ झूठहन मामिला उठववलन. एकर सबूत में एगो बातचीतो सुनावल गइल जवना मे श्रीकुमार सीतलवाड के सहायक रहल रायस खान से बतावत बाड़े कि उनका खिलाफ आरोप पत्र दाखिल भइल प तीस्ता उनकर बहुत मदद कइले रही.


“बैर के अंत” के मंचन – Anjoria\nApril 11, 2017 कार्यकारी सम्पादक खबर, सरोकार 1\n– रश्मि प्रियदर्शिनी\nप्रेमचंद समाज के हर पहलू के जवन सूक्ष्म चित्रण कर गइल बानी, सहज सरल रूप में जवन आईना सबका सामने रख गइल बानी, ऊ अद्भुत बा. आज के समय में भी उहाँके लिखल तमाम रचना ओतने समसामयिक बा. भाई-बंधू के ताना बाना पर भी प्रेमचंद बहुत खूब लिख गइल बानी. उहें के लिखल अत्यंत लोकप्रिय रचना “बैर का अंत” के भोजपुरी रूपांतरण “बैर के अंत” के मंचन विगत 31 मार्च के मुक्तधारा प्रेक्षागृह में रंगश्री द्वारा भइल. नाटक के परिकल्पना अउरी नाट्य रूपांतरण रंगश्री के संस्थापक महेंद्र प्रसाद सिंह जी कइनी.\nई धरती पर सभ्यता के रचे-बसे के साथे भाइयन के बीच जर,जोरू अउरी जमीन के अलावा कई कई बातन के ले के खीसा-खीसी चलत आवता.”महाभारत” के त रचना ही हो गइल राज्य अउरी सिंहासन पर आपन हक खातिर. गांव जवार में बड़-बूढ़ लोग कहबो करेला कि “आज तक कही दूगो भाई एक साथे रहल बा !”\nनाटक ऊ ना होला,जवन नाटक देखे के बेरा,नाटके लागे.अच्छा नाटक ऊ होला जवन देखे के बेरा आपन कहानी, आपन दुखड़ा,अपने घर-गृहस्थी,गांव-गिरांव के रोजमर्रा के स्वाभाविक दृश्य लागे. कुछ अइसने अनुभव प्रेक्षागृह में बइठल दर्शक लोग के ई नाटक देखत समय भइल.\nनाटक के सुरुआत एगो निर्गुण “मनवा ,तू जइबे हम जानी रे मनवा” से होता.साँची बात बा नू, अंतिम गति के जानकारी त सबके होला, बाकिर तबो हमनीके कवन ताना-बाना में उलझल रहेनी.बेकार के आपा-धापी, चक्र-कुचक्र, षड्यंत्र के जाल अउरी फेरु ए सब के परिणाम..क्रोध-मोह, लोर- बिछोह..ईहे नू जिनगी हऽ अउरी ईहे देखावल गइल बा ई भोजपुरी नाटक “बैर के अंत” में.\nभाई, भाई के बैरी हो जाला.माई के हाथ से भात के कौर साथे खाये वाला भाई जमीन खातिर भाई के दुस्मन बन जाला,छल करेला, जमीन हथियावे के सब हथकंडा अपनावेला..कवनो तरस ना खाला भाई पर,बाकिर अंत समय में जब काल के एहसास होला त ओही भाई के दुआरी टुकुर-टुकुर ताकेला. छोट भाई बिसेसर राय(ठाकुर उपेन्द्र सिंह) के छल से बड़ भाई रमेसर राय (अखिलेश पांडे) के करेजा छलनी छलनी हो जाला. टूटल भरोसा छोट भाई के मौत के बादो जुड़ नइखे पावत. कड़वाहट के बीज कबो नेह ना उगाई.नाटक के मुख्य पात्र रमेसर के बेटा जोगेसर (सौमित्र वर्मा) के दर्शक लोग आपन ताली से खूब नवाजल.एक ओरी चाचा से जमीन खातिर बदला के आग में जलत जोगेसर,तऽ दोसरा ओरी ओही चाचा के मौत के बाद उनकर कुल परिवार के आगे बढ़ के अपना अक्वारी में ले लेवे वाला जोगेसर.. दुनू रूप के बखूबी निभावत ई किरदार मंच पर छा गइल. समय एगो विधवा के, के तरे दुनिया से लड़े खातिर कठ-जुबान बना देवे ला..पति के ना रहला पर , लइकन के सुरक्षा खातिर एगो विधवा के मन मे पटीदार से डर-शक के तरे घर कर जाला..वीणा वादिनी द्वारा बखूबी अभिनीत भइल. पइसा पा के बहिन (रश्मि पाण्डेय) भाई के दुख दर्द ना समझ के कन्नी काट लेतारी..रिश्ता नाता के तरे पइसा के मोल बिकाता..एह नाटक में बखूबी देखावल गइल बा. मर्द लोग के लड़ाई में घर के मेहरारू के बात कवनो महत्व के ना रह जाला,एह रूप में कल्पना मिश्रा, जोगेसर के पत्नी के किरदार में निभावल गइल.आपन सान खातिर खेत अउरी घर त रेहन रखाते बा, घर के एक एक जेवर भी बन्हकी धरा जा ता. ग्रामीण, महाजन अउरी बाल कलाकार लोग भी अपना अपना किरदार के बखूबी निभावल.\nसब किरदार मंच पर सहज रूप में प्रस्तुत भइल लोग. नाटक के रूप रेखा कसल रहल अउरी प्रकाश आ ध्वनि के बढ़िया संयोजन देखे के मिलल. प्रेमचंद के अनेक कहानी गाँव के पृष्टभूमि पर लिखल गइल बा.अगर नाटक के रूप में एही तरे हिंदी साहित्य के नाटकन के भोजपुरी में मंचन होई , चाहे भोजपुरी के प्रसिद्ध नाटकन के हिंदी अनुवाद कर के मंचन होई, त ई उल्लेखनीय काम होई.\nरंगश्री के तमाम कलाकार, एह नाटक में शामिल हर एक पात्र के बधाई..शुभकामना. भोजपुरी के सेवा होत रहो..माई भाषा के कारवा चलत रहो.\nबैर के अंत\nजय भोजपुरी।।।।। रंगश्री के कलाकार लोगन के बधाई…


‘रखेला शान भोजपुरिया जवान’ खातिर सीमा सिंह के डाँस तड़का | CinemaBhojpuri.in\n- Tagged: रखेला शान भोजपुरिया जवान, सीमा सिंह\t- no comments\tभोजपुरी सिनेमा के डांसिंग क्वीन सीमा सिंह के डांस तड़का निर्माता मनोज कुमार आ निर्देशक राजू के ‘रखेला शान भोजपुरिया जवान’ फिलिमो में देखे के मिली. एकर शूटिंग अबहीं गुजरात में चलत बा. पवन सिंह आ प्रतिभा पांडे क मुख्य भूमिका वाली एह फिल्म के खास हाईलाइट बतावल जात बा सीमा सिंह के डांस के. (शशिकांत सिंह रंजन सिन्हा के रपट)\nमिलत जुलतलाखों लोग का बीचे जहानाबाद में आयटम कइली सीमा सिंह (3)रंगबाज लगवलसि पटना में रंगबाजन के जमावड़ा (3)सीमा सिंह के गोरे गोरे गाल (3)मराठी फिल्म में सीमा के लावणी (3)नाच के मंच पर विनय आनन्द आ सीमा सिंह (3)To the official site of Related Posts via Taxonomies.\tLeaveaReply Cancel reply


मालिनी अवस्थी – Anjoria\nTag: मालिनी अवस्थी\nहालही में मारीशस में भइल अंतर्राष्ट्रीय भोजपुरी सम्मेलन में भोजपुरी गायिका मालिनी अवस्थी के भोजपुरी गौरव सम्मान से सम्मानित कइल गइल. देश दुनिया में हमेशा भोजपुरी गायकी के शान बढ़ावे…\n– दयानन्द पाण्डेय मनोज तिवारी भोजपुरी के बढ़िया गायक हउवें एहमें कवनो संदेह नइखे. लेकिन अबही-अबही जवन विवाद भरत शर्मा के साथे ले के मालिनी अवस्थी का विरोध में उ…


लोग के नीमन लागल बा खलनायिका बनल अक्षरा के अंदाज़ – Anjoria\nलोग के नीमन लागल बा खलनायिका बनल अक्षरा के अंदाज़\nभोजपुरी के चर्चित अदाकारा अक्षरा सिंह के अबही ले भोजपुरिया दर्शक रोमांटिके अंदाज़ में देखत आ पसंद करत आइल बाड़े बाकि पहिला बेर अक्षरा सिंह के एगो अनोखा अंदाज़ दर्शकन के खूब लुभावे लागल बा आ देखे वाला लोग थपड़ी पीटे ला मजबूर होखत बा.\nअक्षरा सिंह के इ अनोखा अंदाज़ लउकत बा निर्देशक कुमार विकल के फिलिम “करेला कमाल धरती के लाल” में. साल २०१४ के पहिलका रिलीज एह फिलिम के बनवले बाड़े यु एस प्रसाद.\nएहमें पवन सिंह, मोनालिसा, अंजना सिंह, संचित कुमार वगैरह कलाकारन के बीच अक्षरा के कातिलाना आ खूंखार अंदाज़ दर्शकन के बहुते रोमांचित करत बा. अक्षरा बतावत बाड़ी कि उनुका ला इ नया प्रयोग रहुवे. जब कुमार विकल एह किरदार का बारे में बतवले तबहिए उ एकरा के करे ला बहुते उछाह में आ गंइल रही.\nरिलीज का बाद जब उ आमदर्शकन का साथे एह के देखली त उनुका हर सीन आ संवाद प दर्शकन के ताली सुन के बहुते सुकून मिलल.\nअब एकरा बाद अक्षरा के रिलीज होखे वाली फिलिम “प्रतिज्ञा २” बा जवना में उ एगो बार गर्ल के भूमिका में बाड़ी. एहु फिलिम में अक्षरा प फिलिमावल एगो गाना आजुकाल्हु भोजपुरी जगत में धूम मचवले बा.\nकाजल संगे पवन सिंह के रोमांस